«Ναυμαχία» για τις ελληνικές ναυτιλιακές | Greekports.gr\nPublished on 13 Σεπτεμβρίου 2015 | by Editor\n«Ναυμαχία» για τις ελληνικές ναυτιλιακές\nΛονδίνο, Ντουμπάι, Σιγκαπούρη, Μονακό, Βαλέτα, Λεμεσός αλλά και Στοκχόλμη, Ρότερνταμ, όπως και άλλα ναυτιλιακά κέντρα επιδίδονται τους τελευταίους μήνες σε αγώνα δρόμου για την προσέλκυση ελληνόκτητων ναυτιλιακών επιχειρήσεων, καθώς εκτιμούν πως κυοφορείται ιστορικών διαστάσεων έξοδος της ποντοπόρου από την Ελλάδα. Ηδη, η επί τρία και πλέον χρόνια κλιμάκωση της αβεβαιότητας στη χώρα σε συνδυασμό με τις διαρκείς πιέσεις από ισχυρά βορειοευρωπαϊκά ανταγωνιστικά συμφέροντα για την αλλοίωση του θεσμικά κατοχυρωμένου πλαισίου λειτουργίας της στην Ελλάδα, έχει εξωθήσει ουκ ολίγες ναυτιλιακές σε μετεγκατάσταση. Ωστόσο, η επαπειλούμενη μαζικότερη έξοδος της ναυτιλίας από την Ελλάδα, θα στοιχίσει κι άλλες μονάδες στο ελληνικό ΑΕΠ, την απασχόληση και το ισοζύγιο εξωτερικών συναλλαγών, κάτι που έχει ήδη γίνει ορατό από τις μειωμένες εισροές ναυτιλιακού συναλλάγματος μετά τα capital controls, όπως εξηγούν τραπεζικοί κύκλοι.\nΤο τελευταίο διάστημα η προσπάθεια ξένων ναυτιλιακών μητροπολιτικών κέντρων να προσελκύσουν ελληνόκτητες ναυτιλιακές έχει ενταθεί αξιοσημείωτα. Την εβδομάδα αυτή το Λονδίνο διοργάνωσε εβδομάδα ναυτιλίας προβάλλοντας, με την ενεργή συμμετοχή της βρετανικής κυβέρνησης, τα πλεονεκτήματά του ως έδρα για την ποντοπόρο. Με πενθήμερες εκδηλώσεις, το London International Shipping Week αποτέλεσε την κορωνίδα της προσπάθειας του λονδρέζικου City να καταδείξει πως παραμένει ένα από τα μεγαλύτερα κέντρα της ποντοπόρου παγκοσμίως και να προσελκύσει έτσι ακόμα περισσότερους επιχειρηματίες του κλάδου.\nΛίγες μέρες νωρίτερα στην Αθήνα βρέθηκε αποστολή από το Ντουμπάι, που πραγματοποίησε σειρά ραντεβού και παρουσιάσεων. Ο στόχος ήταν να προβληθούν τα πλεονεκτήματα που προσφέρει στον εφοπλισμό, μέσω του ειδικού ναυτιλιακού κέντρου που έχει συσταθεί και λειτουργεί υπό την αιγίδα του Dubai Maritime City Authority, κρατικού φορέα διαχείρισης των σχετικών δραστηριοτήτων. Η μηδενική, πρακτικά, φορολόγηση των ναυτιλιακών δραστηριοτήτων αλλά και των φυσικών προσώπων που ισχύει εκεί είναι το μεγαλύτερο δέλεαρ.\nΤους χαμηλούς της συντελεστές και την παροιμιώδη πολιτικοοικονομική της σταθερότητα προβάλει εσχάτως μετ’ επιτάσεως και η Σιγκαπούρη. Είναι ενδεικτικό ότι η υπουργός Μεταφορών επικοινωνεί η ίδια, προσωπικά, με τους ενδιαφερόμενους για εκεί εγκατάσταση επιχειρηματίες, σημειώνουν στην «Κ» ναυτιλιακοί κύκλοι. Οι προσπάθειες της Σιγκαπούρης έχουν ήδη αποδώσει καρπούς, προσθέτουν με νόημα.\nΣτις αρχές αυτής της εβδομάδας ήλθε να προστεθεί και η Σουηδία στις χώρες που ανακοίνωσαν την υιοθέτηση συστήματος φορολόγησης της ναυτιλίας βασισμένο στο tonnage tax ή φόρο χωρητικότητας, πλαίσιο που εφαρμόζεται σε όλα τα ανεπτυγμένα ναυτιλιακά κράτη προεξάρχουσας της Ελλάδας. Στην πραγματικότητα είναι το ελληνικό σύστημα που έχει υιοθετηθεί ανά την Ευρώπη, τονίζουν ναυτιλιακοί κύκλοι.\nΛιγότερη προσπάθεια χρειάζεται να καταβάλει η ομόδοξη Κύπρος στο ναυτιλιακό δυναμικό της οποίας έχουν ήδη προστεθεί δεκάδες θυγατρικές ελληνικών ναυτιλιακών αυτό το καλοκαίρι. Κάτι που ήρθε ως αποτέλεσμα της προσπάθειας των επιχειρήσεων να ανταποκριθούν στην εξίσωση ναυλωτών και ξένων μετόχων τους για παράκαμψη του ελληνικού τραπεζικού συστήματος ως φυσιολογική αντίδραση στην τραπεζική αργία και τα capital controls και εν τέλει, της προσπάθειας διασφάλισης της εύρυθμης λειτουργίας τους.\nΑλλες ναυτιλιακές φέρονται να έχουν εξετάσει μετεγκατάσταση στην Ολλανδία η οποία πρόσφατα υιοθέτησε, ειδικά για τη ναυτιλία, ενιαίο φορολογικό συντελεστή 7% για να είναι ανταγωνιστική του αντίστοιχου ελβετικού που έχει προσδιοριστεί στο 8%.\nΣτόχος όλων αυτών των ξένων κέντρων -μεταξύ των οποίων και η Γερμανία που ενοχοποιείται για σειρά αρνητικών παρεμβάσεων στο ελληνικό θεσμικό πλαίσιο- είναι να αποσπάσουν μερίδια από την ελληνική δεξαμενή. Τις τελευταίες δεκαετίες η ελληνόκτητη ναυτιλία βρίσκεται αδιαλείπτως στην πρώτη θέση ελέγχοντας άνω του 16% της παγκόσμιας χωρητικότητας σε dwt, ενώ το ελληνικό νηολόγιο βρίσκεται στις πρώτες θέσεις της Ε.Ε. Ειδικότερα, η ελληνόκτητη ναυτιλία σύμφωνα με τον ναυλομεσιτικό οίκο Clarksons (Μάρτιος 2015), εμφανίζει συνολική χωρητικότητα 181,7 εκατ. gt και ελέγχει 5.057 ποντοπόρα πλοία άνω των 100 gt. Παράλληλα υπολογίζεται πως το 16,5% του υπό ναυπήγηση στόλου διεθνώς είναι ελληνικών συμφερόντων. Η ελληνόκτητη ναυτιλία αντιπροσωπεύει το 18,82% του παγκόσμιου στόλου πλοίων μεταφοράς φορτίων χύδην και το 26,50% του παγκόσμιου στόλου δεξαμενοπλοίων μεταφοράς αργού πετρελαίου σε dwt.\nΕντονο το «φλερτ» και από τους Καναδούς μέσω του Βανκούβερ\nΣτην κατοικία του Καναδού πρέσβη είναι προγραμματισμένο για αύριο Δευτέρα ένα ενδιαφέρον ραντεβού. Το ναυτιλιακό κέντρο του Βανκούβερ, και συγκεκριμένα ο πρόσφατα αναβαθμισμένος φορέας του, Vancouver International Maritime Centre, θα παρουσιάσει σε επιχειρηματίες της ελληνόκτητης ποντοπόρου ναυτιλίας τα προτερήματα της μετεγκατάστασης εκεί των διαχειριστριών ναυτιλιακών επιχειρήσεων.\nΠρόκειται για τη δεύτερη, αλλά περισσότερο στοχευμένη, κρούση του λιμανιού της μακρινής δυτικής ακτής του Καναδά στην ελληνική πλοιοκτησία. Η πρώτη έγινε την προηγούμενη Τετάρτη στο Λονδίνο, στο πλαίσιο του London International Shipping Week, οπότε και το Vancouver International Maritime Centre λάνσαρε επισήμως την προσπάθειά του να προσελκύσει ναυτιλιακές. Ο Καναδάς προστίθεται έτσι στη μεγάλη λίστα των ξένων κέντρων που σπεύδουν να επωφεληθούν από την πολυσυζητημένη διεθνώς πλέον ως επικείμενη έξοδο του ελληνικού εφοπλισμού από την Ελλάδα. Οπως όμως και την επίσης ενδεχόμενη έξοδο εφοπλιστών, Ελλήνων και ξένων, από το Ηνωμένο Βασίλειο. Και τούτο επειδή οι νομοθετικές πρωτοβουλίες της βρετανικής κυβέρνησης για τους φορολογικούς κατοίκους, τους λεγόμενους non doms, αναμένεται να δημιουργήσουν επιβαρύνσεις στην πολυπληθή κοινότητα ξένων που διαβιούν στο Λονδίνο, από το 2017 και μετά.\nΣημαντικότατο μέρος αυτής της κοινότητας αποτελείται από μέλη του ναυτιλιακού συμπλέγματος και ειδικά από Ελληνες πλοιοκτήτες: τους ευρύτερα γνωστούς στο εξωτερικό ως London Greeks. Η διάρκεια των προνομίων που παρέχει ο προσδιορισμός non dom απέκτησε ημερομηνία λήξης στη 15ετία και αυτό θα λειτουργήσει αναδρομικά από τον Απρίλιο του 2017.\nΟ κίνδυνος για την Ελλάδα είναι σαφής: η χώρα κινδυνεύει να χάσει τον πρώτο της παραγωγικό πυλώνα, προς όφελος άλλων κρατών με ανταγωνιστικά θεσμικά πλαίσια. «Η υιοθέτηση του ισχύοντος θεσμικού πλαισίου έγινε από την ελληνική πολιτεία για να φέρει στη χώρα τις επιχειρήσεις αυτές και όχι για να στηρίξει όσες ήταν εδώ», θυμίζουν οι επαΐοντες. Σύμφωνα με το ΙΟΒΕ, η συνολική συμβολή της ναυτιλίας ανέρχεται σε 13 δισ. ετησίως προστιθέμενη αξία και 192.000 θέσεις εργασίας, ενώ η Boston Consulting Group την υπολογίζει πλέον σε περισσότερο από 7% του ΑΕΠ.


Παρασκευή, 21/11/2014 · Λορένα Σιούτη Lenovo Lenovo Android Smartphones Lenovo smartphones\nΤον Σεπτέμβριο στην IFA 2014, η Lenovo ανακοίνωσε το Lenovo Vibe X2, το πρώτο smartphone με επιστρώσεις από μέταλλο και κυκλοφόρησε σε επιλεγμένες αγορές. Όπως φαίνεται η Lenovo ετοιμάζει μια νέα έκδοση της συσκευής που πέρασε για πιστοποίηση από την Κίνα και δείχνει να ακολουθεί το trend που θέλει όλο και πιο μεγάλες οθόνες και λεπτές κατασκευές.\nΗ νέα έκδοση του Lenovo Vibe X2 θα έχει μεγαλύτερη οθόνη 5.3 ιντσών σε αντίθεση με την τωρινή 5 ιντσών οθόνη αλλά η ανάλυση παραμένει ίδια 1080×1920 pixels. Επίσης, η νέα συσκευή είναι λίγο πιο ψηλή και πιο λεπτή με το πάχος να είναι στα 6.8 χλστ. αντί για 7.3 χλστ. που είναι τώρα. Μια ακόμη αλλαγή είναι στον επεξεργαστή, συνεχίζει να έχει octa-core MediaTek αλλά είναι χρονισμένος στο 1.5 GHz και όχι 2 GHz.\nΗ νέα έκδοση θα τρέχει Android KitKat, έρχεται με LTE συνδεσιμότητα, 13 Megapixel κάμερα με LED flash, 8 Megapixel δεύτερη κάμερα, 2 GB RAM και 16 GB ενσωματωμένη μνήμη που μπορεί να επεκταθεί μέσω κάρτας microSD.\nΑκόμη δεν έχει ανακοινωθεί που και πότε θα διατεθεί αλλά λογικά αφού πήρε πιστοποίηση θα το δούμε να ανακοινώνεται σύντομα από τη Lenovo.\nμε τον διαγωνισμο για το lgl g3 τι εγινε?\nο εντελώς άκυρος ξέρω γω…\nΕτσι…στενομακρο οσο δεν παιρνει…μαπα!\nΤελειο τελειο και τελειο.Αλλα στενοχωριεμε λιγο γιατι μολις πηρα το Vibe Z χωρις να ξερω οτι υπαρχει νεοτερο…\nαξιζει να το δειτε στα επωνυμα μαγαζια (350ε) ΑΛΛΑ να το παραγγειλετε κινα(220ε) καλο κινιτο καλο τατσκινκ οθονης λιγο τα χρωματα δεν ειναι σαν αμολεντ αλλα για τα λεφτα του καρα αξιζει στα χαρακτιριστικα δεν παιζετε και η λενοβο αν την κρινουμε απο τα λαπτοπ ειναι σαφος μια value for money κινηση!!!


Τι σημαίνει το σημείο στο οποίο έβγαλες σπυράκι | αρμονικη ζωη , υγεία | womenonly.gr | Αρμονική Ζωή\nΤι μπορεί να μαρτυράει και πώς να το αντιμετωπίσεις\nΌλες μας τυχαίνει να βγάζουμε σπυράκια σε διάφορα σημεία του προσώπου μας για διάφορους λόγους, είτε επειδή περιμένουμε την περίοδο μας είτε επειδή ήρθαμε σε επαφή με ένα βρώμικο αντικείμενο.\nΔες και αυτό: Κιτρινίζουν τα δόντια σου; 5 τρόποι για να... γλιτώσεις!\nΠαρ'όλα αυτά, το σημείο όπου εμφανίζονται τα σπυράκια είναι άμεσα συνδεδεμένο με την υγεία σου. Με άλλα λόγια, το που ακριβώς βγαίνει το σπυράκι δεν είναι τόσο τυχαίο όσο νομίζεις. Δες παρακάτω το τι σημαίνει το σημείο όπου έβγαλες το τελευταίο σπυράκι:\nΥπεύθυνη σε αυτήν την περίπτωση θεωρείται συνήθως η κακή διατροφή, αφού το σημείο αυτό συνδέεται με τα όργανα όπως το έντερο και το συκώτι. Κατανάλωσε πιο υγιεινές τροφές και περιόρισε τα επεξεργασμένα τρόφιμα για να το αντμετωπίσεις.\nΠολλές φορές, για το σπυράκι στο πηγούνι φταίνε τα επίπεδα ορμονών και το στρες. Επισκέψου έναν ενδικρονολόγο και ερεύνησε το τι μπορεί να οφείλεται για το άγχος που αισθάνεσαι και το πώς μπορείς να το μειώσεις.\nΤα σπυράκια στο μέτωπο έχουν συνήθως να κάνουν με την πέψη και το γαστρεντερικό σύστημα. Για να τα αντιμετωπίσεις, περιόρισε την κατανάλωση επεξεργασμένων τροφών και πιες μεγάλη ποσότητα νερού μέσα στη μέρα.\nΑυτό το είδες; Κοιμάσαι καλά; Κάνε το τεστ για να μάθεις\nΤο σημείο αυτό πολλές φορές σχετίζεται με την καρδιά, οπότε είναι πολύ πιθανό για το σπυράκι που έβγαλες στη μύτη σου να είναι λόγω του στρες. Πάρε το χρόνο σου να χαλαρώσεις και να ξεκουραστείς επαρκώς.\nΤο σπυράκι στο δεξί μάγουλο έχει να κάνει με τους πνεύμονες. Κάνε yoga ή και διαλογισμό για να συγκεντρωθείς περισσότερο στην αναπνοή σου.\nΤο σημείο αυτό επηρεάζεται από το συκώτι και την ενυδάτωση του οργανισμού. Για να το αντιμετωπίσεις, κατανάλωσε τροφές όπως φρούτα και λαχανικά και πιες μεγάλη ποσότητα νερού μέσα στη μέρα.


Ευρώπη • Northmeteo\nArchive for category: Ευρώπη\nYou are here: Home / Ειδήσεις / Ειδήσεις από το Εξωτερικό / Ευρώπη\n13/02/2018 /0 Comments/in Ειδήσεις, Ειδήσεις από το Εξωτερικό, Ευρώπη /by John Papanastasiou\n09/02/2018 /0 Comments/in Ειδήσεις, Ειδήσεις από το Εξωτερικό, Ευρώπη /by Newsroom Team\n«Λευκός μανδύας» κάλυψε το Παρίσι\n08/02/2018 /0 Comments/in Ειδήσεις, Ειδήσεις από το Εξωτερικό, Ευρώπη /by Newsroom Team\nhttp://www.northmeteo.gr/wp-content/uploads/2018/02/22Λευκός-μανδύας22-κάλυψε-το-Παρίσι.jpg 404 720 Newsroom Team http://www.northmeteo.gr/wp-content/uploads/2018/01/north-e1524077344828.jpg Newsroom Team2018-02-08 20:37:432018-02-08 20:37:43"Λευκός μανδύας" κάλυψε το Παρίσι\n22/01/2018 /0 Comments/in Ειδήσεις, Ειδήσεις από το Εξωτερικό, Ευρώπη /by Newsroom Team\nΑποκλεισμένο είναι το κοσμοπολίτικο θέρετρο Ζερμάτ της Ελβετίας, εξαιτίας της σφοδρής χιονόπτωσης.\nΟι κεντρικές οδικές αρτηρίες έχουν κλείσει από το χιόνι, αλλά και μετά την απόφαση της υπηρεσίας πολιτικής προστασίας να αποκλεισει την πρόσβαση, εξαιτίας του αυξημένου κινδύνου για χιονοστιβάδες.\nΣτην κοιλάδα Ματερνάλ, 28 κάτοικοι που ζούσαν σε υψόμετρο 4000 μέτρων, αναγκάστηκαν να εγκαταλέιψουν τα σπίτια τους, καθώς διεκόπη η ηλεκτροδότηση και η παροχή νερού.\nΤα συνεργεία του δήμου εργάζονται νυχθημερόν ρίχνοντας αλάτι στους δρόμους και καθαρίζοντας τις στέγες των σπιτιών που κινδυνεύουν με κατάρρευση, εξαιτίας της ποσότητας του χιονιού που έχει συσσωρευτεί.\nΥπολογίζεται ότι στο Ζερμάτ, βρίσκονται περίπου 9000 τουρίστες.\nhttp://www.northmeteo.gr/wp-content/uploads/2018/01/Ελβετία-«Βούλιαξε»-στο-χιόνι-το-Ζερμάτ.jpg 417 626 Newsroom Team http://www.northmeteo.gr/wp-content/uploads/2018/01/north-e1524077344828.jpg Newsroom Team2018-01-22 21:51:192018-01-22 21:51:19Ελβετία: «Βούλιαξε» στο χιόνι το Ζερμάτ


ΧΡΙΣΤ. ΚΑΤΣΑΡΟΣ: ΕΙΜΑΙ ΘΕΤΙΚΟΣ ΣΤΟΝ ΚΟΡΩΝΟΙΟ, ΑΝ ΚΑΙ ΑΣΥΜΠΤΩΜΑΤΙΚΟΣ - Paidis.com\n18/11/2020 Paidis.com ΤΥΡΝΑΒΟΣ, ΥΓΕΙΑ 0\nΔήλωση του αντιδημάρχου Τυρνάβου\nΜε την υπευθυνότητα που με διακρίνει θέλω να ενημερώσω την κοινή γνώμη ότι μετά από έλεγχο (μοριακό τεστ) που έκανα χθες βράδυ, βρέθηκα θετικός στον covid 19. Mόλις ενημερώθηκα από επιβεβαιωμένο κρούσμα, με το οποίο είχα έρθει σε επαφή τις προηγούμενες ημέρες, χωρίς εκείνος να γνωρίζει ότι νοσεί, έσπευσα άμεσα σε μικροβιολογικό κέντρο, ώστε να πραγματοποιήσω το τεστ.\nΜόλις το αποτέλεσμα βγήκε θετικό, ενημέρωσα -ως όφειλα- τον δήμαρχο Τυρνάβου Γιάννη Κόκουρα, προκειμένου η Δημοτική Αρχή να ακολουθήσει τα προβλεπόμενα από τον ΕΟΔΥ μέτρα προστασίας του κοινού. Στο πλαίσιο αυτό, το Δημαρχείο παρέμεινε κλειστό για απολύμανση.\nΑκόμη ενημέρωσα και τον συνεργάτη μου στην επαγγελματική μου εργασία, για να ενημερωθούν με τη σειρά τους και οι ασθενείς μας, ώστε να ενεργήσουν και οι ίδιοι τα προβλεπόμενα. Το θετικό είναι ότι παραμένω ασυμπτωματικός και σε καλή κατάσταση. Ελπίζω αυτή η περιπέτεια να τελειώσει σύντομα.\nΠαρακαλώ παραμείνετε σε εγρήγορση, τηρείτε τις οδηγίες των επιστημόνων.


09:33 13 Απριλίου 2020 13 Απριλίου 2020\nΣτη δήλωση-παρέμβασή ο μουσικοσυνθέτης επικρίνει το υπουργείο Οικονομικών για το γεγονός ότι δεν συμπεριέλαβε τους καλλιτέχνες στο μέτρο του επιδόματος. «Ώστε οι άνθρωποι της Τέχνης δεν είναι αυτοί που δημιουργούν τον σύγχρονο εθνικό μας πολιτισμό αλλά είναι απλοί διασκεδαστές!» αναφέρει χαρακτηριστικά κάνοντας λόγο για «βαθύτατα σκοταδιστικές αντιλήψεις».\nεπίδομακαλλιτέχνεςΜίκης Θεοδωράκηςυπουργείο Οικονομικών\nΘετικά στον κορωνοϊό τρία βρέφη στο Ιπποκράτειο – Το ένα νοσηλεύεται σε σοβαρή κατάσταση


Προσαγωγή δύο ατόμων για τη δολοφονία του 42χρονου επιχειρηματία από την Καβάλα ~ Boom24.gr */-->\nΠροσαγωγή δύο ατόμων για τη δολοφονία του 42χρονου επιχειρηματία από την Καβάλα\n10:32:00 μ.μ. boom24.gr Ελλάδα No comments\nΣτην προσαγωγή δύο ατόμων προχώρησαν σήμερα άνδρες της αστυνομίας, σύμφωνα με την ΕΡΤ, στο πλαίσιο της έρευνας των αστυνομικών προκειμένου να διαλευκανθεί η δολοφονία του 42χρονου από το Οφρύνιο Καβάλας.\nΤο πτώμα του 42χρονου βρέθηκε την περασμένη Τετάρτη σε αρδευτικό κανάλι σε περιοχή της Βισαλτίας Σερρών.\nΤα ίχνη του άτυχου 42χρονου που διέμενε στην Παραλία Οφρυνίου, ηλεκτρολόγου στο επάγγελμα και πατέρα ενός ανήλικου παιδιού, είχαν χαθεί περίπου τέσσερις μέρες νωρίτερα και μάλιστα την ημέρα των γενεθλίων του ημέρα των γενεθλίων του. Οι γονείς και τα συγγενικά του πρόσωπα ανησύχησαν όταν δεν απαντούσε στα τηλέφωνα και τα μηνύματά τους και κάλεσαν την αστυνομία.\nΣε κάθε περίπτωση, οι έρευνες της αστυνομίας, όπως αναμεταδίδει η ΕΡΤ, συνεχίζονται.


«Μηνύματα» για το πακέτο Τσίπρα θα στείλει σήμερα η ευρωζώνη - CNN.gr\n«Μηνύματα» για το πακέτο Τσίπρα θα στείλει σήμερα η ευρωζώνη\n08:20 Τρίτη, 14 Μαίου 2019\nΤην προηγούμενη Τρίτη η κυβέρνηση δια στόματος Ευκλείδη Τσακαλώτου είχε ενημερώσει του θεσμούς πως το υπερπλεόνασμα του 2019 θα διαμορφωθεί στο 1,2 δισ. ευρώ. Ωστόσο, το κόστος των εφετινών παροχών της κυβέρνησης ήλθε να αγγίξει το 1,3 δισ. ευρώ, κάτι που έρχεται να απειλήσει τον εφετινό στόχο πρωτογενούς πλεονάσματος 3,5%.\nΟι τροπολογίες οι οποίες κατατέθηκαν χθες στη Βουλή αποκάλυψαν κόστος 830 εκατ. ευρώ για τη λεγόμενη 13η σύνταξη και 441 εκατ. ευρώ για τις μετατάξεις προϊόντων και υπηρεσιών από υψηλότερους συντελεστές σε χαμηλότερους. Δηλαδή η κυβέρνηση αξιοποίησε και υπερέβη το δημοσιονομικό χώρο που είχε στη διάθεση της για το 2019.\nΤο πώς βλέπουν αυτή την εξέλιξη οι θεσμοί θα το μάθουμε σήμερα. Ένα πρώτο δείγμα προθέσεων αναμένεται κατά τη σημερινή ενημέρωση Ευρωπαίου αξιωματούχου στις Βρυξέλλες, όπως πάντα γίνεται πριν από τις συνεδριάσεις του Eurogroup, ενώ την Πέμπτη η συνεδρίαση των υπουργών Οικονομικών της ευρωζώνης κάθε άλλο παρά εύκολη αναμένεται για τον Ευκλείδη Τσακαλώτο.\nΣτην ατζέντα της συνεδρίασης επισήμως δεν περιλαμβάνεται το ελληνικό ζήτημα, αλλά η σχεδιαζόμενη επισκόπηση των μακροοικονομικών εξελίξεων στις χώρες της ευρωζώνης μετά τη δημοσίευση της έκθεσης ανοιξιάτικων προβλέψεων της Κομισιόν δίνει το περιθώριο για μια πρώτη συζήτηση, εκτιμούν αρμόδιες πηγές.\nΣτο τραπέζι του Eurogroup βρίσκονται πλέον κυρώσεις οι οποίες συνδέονται με τα μέτρα ελάφρυνσης του ελληνικού χρέους και αφορούν την κατάργηση της προσαύξησης του επιτοκίου στο δεύτερο δάνειο – από τον EFSF –, αλλά και την καταβολή στην Αθήνα των κερδών από ελληνικά ομόλογα, τα οποία διακρατεί το ευρωσύστημα, ύψους περίπου 634 εκατ. ευρώ ανά εξάμηνο.


«Το 1018, με κράτησε στη ζωή» - Suicide Help - Γραμμή παρέμβασης για την αυτοκτονία 1018 - ΚλίμακαSuicide Help – Γραμμή παρέμβασης για την αυτοκτονία 1018 – Κλίμακα\n«Το 1018, με κράτησε στη ζωή»\nBy: Suicide Help | Tags: | Comments: 0 | July 18th, 2017\nΉταν ένα μεσημέρι καθημερινής, όταν χτύπησε η συγκεκριμένη κλήση στη Γραμμή Παρέμβασης για την Αυτοκτονία, 1018.\nΟ Κ. ήταν έτοιμος να βάλει τέλος στη ζωή του για τέταρτη φορά, μέσα σε μια στιγμή, ενώ παράλληλα άκουγε φωνές που τον έσπρωχναν να το κάνει. Θυμάται πως κάποτε είχε δει ένα τηλεοπτικό σποτάκι της Γραμμής και έτσι σκέφτηκε να καλέσει για να ζητήσει βοήθεια…\nΟ Κ. αντιμετώπιζε και αντιμετωπίζει προβλήματα ψυχικής υγείας, ωστόσο στην περιφέρεια που διαβιεί δεν είχε πρόσβαση σε αντίστοιχες μονάδες για φροντίδα και υποστήριξη. Η αδιαφορία της οικογένειας, ο φόβος του στίγματος και η ίδια η ψυχοπαθολογία που προκύπτει από τη νόσο του, τον οδήγησαν ένα βήμα πριν δώσει τέλος στη ζωή του.\nΌπως ο ίδιος μας είπε, τον κράτησε στη ζωή η υποστήριξη και η βοήθεια που έλαβε μέσα από το 1018.\nΟ Κ. μετά το τηλεφώνημα και λόγω του ότι ζει στην περιφέρεια όπως αναφέρθηκε παραπάνω, παραπέμφθηκε σε νοσοκομείο, όπου παρέμεινε δύο μήνες με συγκεκριμένη αγωγή για τα ζητήματα ψυχικής υγείας που αντιμετωπίζει. Φυσικά η αγωγή του συνεχίζεται…\nΟι αυτοκτονικές σκέψεις όπως μας ενημέρωσε έχουν σταματήσει. Συνεχίζει τη ζωή του κανονικά με την απαιτούμενη φαρμακευτική αγωγή και «αισθάνεται καλά» όπως μας διαβεβαίωσε σε μια κλήση μας για αξιολόγηση.\n«Φυσικά και βοηθήθηκα από το 1018. Αν δεν έκανα αυτό το τηλέφωνο, ίσως είχα βάλει τέλος στη ζωή μου».


271.337 Επισκέψεις στο άρθρο - Ημερομηνία δημοσίευσης: 22/11/2018\n«Πρωταθλητής» οικονομίας στο μικρά SUV/Crossover αναδείχτηκε το Citroen C3 Aircross με τον τρικύλινδρο κινητήρα των 1.199 κ.εκ. απόδοσης 110 ίππων και 205 Nm ροπής. Το μοντέλο της Citroen κατέγραψε την ανώτερη ταχύτητα των 133 χλμ./ώρα με πραγματική κατανάλωση 7 λτ./100 χλμ..\nΕπιπλέον, είναι εμφανές πως στις ταχύτητες που θέσαμε ως σημεία-ορόσημα είναι από τα οικονομικότερα μοντέλα, ωστόσο παρατηρώντας τις μετρήσεις μας βλέπουμε πως παρουσιάζει κορυφαίες επιδόσεις όσο ανεβαίνουν τα χιλιόμετρα. Χρειάζεται μόλις 6,7 λτ./100 στα 130 χλμ./ώρα και 8,1 στα 140 αντίστοιχα. Πέρα από την οικονομική φύση του 1.200άρη Puretech κινητήρα, μεγάλο ρόλο στη χαμηλή κατανάλωση καυσίμου παίζει το μακριάς κλιμάκωσης κιβώτιο 5 ταχυτήτων.


Επειδή οι δέκα κεντροαριστεροί υποψήφιοι είναι αρχηγοί υπό εκπαίδευση και όχι ηγέτες- δεν φαίνεται να έχουν συνειδητοποιήσει πως όσο περισσότεροι πάνε να ψηφίσουν τόσο μεγαλύτερη δύναμη θα έχει ο αρχηγός που θα εκλεγεί και κατ' επέκτασιν θα του είναι πιο εύκολο να δρομολογήσει τις διαδικασίες συγκρότησης του πολιτικού φορέα που θα διαδεχθεί την ΔΗΣΥ και ο οποίος, εφόσον καταστεί ελκυστικός στους πολίτες, μπορεί πράγματι να επηρεάσει, ενδεχομένως και καθοριστικά, τη μελλοντική διακυβέρνηση της χώρας. Κάτι που άλλωστε (πρέπει να) είναι και το διακύβευμα της εκλογής αρχηγού στην Κεντροαριστερά. Εκτός κι αν κάποιους δεν τους ενδιαφέρει και το μόνο που τους απασχολεί είναι το εκλεκτορικό σώμα να προσαρμοστεί στα μέτρα τους και τη φιλοδοξία τους να είναι αυτοί που θα κόψουν πρώτοι το νήμα.\nΠήρες χαμπάρι τι γινεται Φελνίκο ή δεν σ’ έφτασε ακόμα το μήνυμα; Έχεις εμπιστοσύνη σ’αυτους τους χαμένους ότι θα διοικήσουν τήν Ελλάδα; Αυτοί χωριστήκανε στά 10 πριν νά ενωθούν γι’ αυτό και βαρέθηκα νά τους ακούω κάθε μέρα. Οτι και να γράψεις αυτοί δεν μονιάζουν με τίποτα. Πήραν την κατρακύλα τον κατήφορο και μου λες ότι θα ρίξουν τον Τσίπρα οι μισοί από αυτούς θά τον ξαναψηφίσουν θά με θυμηθείς. Ο θείος απ’ το νησί.\nστη σημερινή ΕΛΕΥΘΕΡΙΑ\nΥπάρχει άρθρο-εγκώμιο του Ρουσόπουλου (βλ. Καραμανλής) για τη Φώφη…\nοι θαυμαστές της, συμπεριλαμβανομένου του κ. Φελέκη, ας το διαβάσουν μπας κι ξυπνήσουν…\nΦώφη σημαίνει ψήφος χαμένη, ψήφος στον Μητσοτάκη κι τον Καραμανλή…\nΡε φίλε/η, από που συμπεραίνεις ότι ο Φελεκης στηρίζει τη Φώφη; Μάλλον είσαι καινούργιος στο matrix24 και μάλλον είσαι από αυτούς που έχει ο Ραγκούσης για να γράφουν βλακείες στο Ίντερνετ και να ψηφίζουν μαζικά στις δημοσκοπήσεις. Αν ο δικός σου πάρει 4-5% να κάνετε πάρτι στην Πάρο στην πολυτελή βίλα με την πισίνα του Ραγκούση. Και να ξέρεις ο προδότη που ο ΓΑΠ τον έκανε άνθρωπο δεν πρόκειται να δει παπανδρεϊκή ψήφο.\nεγώ είμαι καινούργιος στο μάτριξ\nή εσύ μπέρδεψες το left.gr με το μάτριξ….\nόλοι έχουν καταλάβει ότι ο φελέκης υποστηρίζει τη φώφη… όσο για τα περί προδοσίας ραγκούση τα αφήνω ασχολίαστα… επιχειρήματα επιπέδου τράγκα…\nΓιωργος, θα σε διορθωσω υποχρεωτικα… Κανεις απο τους 10 μικρους Μητσους δεν θα παρει ψηφο τσακιστη απο τους Παπανδρεικους.\n«νισαφι” πια…οχι αλλη κεντροαριστερα!!!!\nVas-Pap, γιατι τσαντιζεσε φιλε μου καλε?? Κανε Ζαππινγ και αλλαξε Blog. νισαφι» πια…μας τα επριξες.\nΞέρει κανείς γιατί η Φώφη δεν θα λάβει μέρος στο debate των υποψηφίων αρχηγών την Πέμπτη στο Action 24; Θεωρεί ότι, σαν γνήσια οικοδέσποινα, αφήνει τους καλεσμένους της να διασκεδάσουν; Τελικά, μιας και ασχολούμαστε πολύ με τις αποχρώσεις του πράσινου, η υπερβολική χλωροφύλλη , μπορεί να μετατραπεί σε χλωροφόρμιο.\nπολιτική κότα, γι αυτό δε συμμετέχει…\nΚαμίνης-Ραγκούσης το δίδυμο της αλλαγής\nΚαμίνης-Ραγκούσης, Ραγκούσης-Καμίνης ένας από τους δυό στον δεύτερο γύρο.\nΕίναι ΜΕ ΑΞΙΟΠΙΣΤΙΑ πιό κοντά στις καταπράσινες ΑΝΤΙΠΕΛΑΤΕΙΑΚΕΣ θέσεις\nτου «απλού στρατιώτη”.\nΟι αποχρώσεις του πράσινου σας μάραναν Κε Φελνίκο. Ραγκούσης-Καμίνης ένας από τους δυό στον δεύτερο γύρο. Είναι ΜΕ ΑΞΙΟΠΙΣΤΙΑ ( γιατί έχουν κάνη ΠΡΑΞΗ ) πιό κοντά στις καταπράσινες Α Ν Τ Ι Π Ε Λ Α Τ Ε Ι Α Κ Ε Σ θέσεις του «απλού στρατιώτη”. Οι μόνες ΠΟΛΙΤΙΚΕΣ θέσεις ( και όχι αυτές οι μίζερες «διαδικασίες” ) που έχουν την δύναμη να κάνουν το ξεπέταγμα στην μεγάλη παράταξη που χρειάζεται η Χ Ω Ρ Α. Οχι στα προιόντα κομματικού ( Κα Φώφη, Ανδρουλάκης ) και μιντιακού ( Σταύρος ) θερμοκηπίου.\nΠΑΡΤΑΚΗΔΕΣ ,ΚΟΤΑΡΕΣ , ΩΦΕΛΙΜΙΣΤΕΣ ΚΑΙ οι ΔΥΟ .\nΟ Ραγκούσης αποστασιοποιήθηκε από τον Γιώργο όταν τον έκανε από Υπουργό Εσωτερικών Υπουργό Μεταφορών , στο Δημοψήφισμα του 2011 ΠΡΟΔΩΣΕ ΤΟΝ ΓΙΩΡΓΟ ΑΡΝΟΥΜΕΝΟΣ ΤΟ ΞΕΒΡΑΚΩΜΑ ΤΟΥ ΣΑΜΑΡΑ , όταν ο Γαπ έκανε το ΚΙΔΗΣΟ το έπαιξε αυτόνομος καλαμοκαβαλάρης , ΤΩΡΑ γλύφει τους Παπανδρεικούς πολιτικάντικα με τα περί ΠτΔ το 2020 !\nΟ Καμίνης που ο Γαπ τον έκανε πολιτικά γνωστό στο 1ο υπουργικό του συμβούλιο 2009, ο Γαπ τον έκανε Δήμαρχο Αθηναίων το 2010 . . .ΟΜΩΣ Ο ΚΑΜΙΝΗΣ στις εκλογές 2014 έκανε πως ΔΕΝ ήξερε τον Παπανδρέου και πως ΤΑΧΑ είναι αυτοδημιούργητος πολιτικά ΣΤΟΙΧΙΖΟΜΕΝΟΣ στην ΒενιζελοΠασοκική-διακομματική-διαμιντιακή-Καραμανλοπροστατευτική ΟΜΕΡΤΑ που θεωρούσαν το όνομα Παπανδρέου τοξικό (ΟΠΩΣ ΑΚΡΙΒΩΣ ΤΑ ΛΕΕΙ Ο ΝΙΚΟΣ) , ενώ προχθές (μετά την παρέμβαση Νίκου) στο Μεσολόγγι θυμήθηκε να γλύψει τους Παπανδρεικούς . . .ΠΟΛΙΤΙΚΟΙ ΤΥΧΟΔΙΩΚΤΕΣ . . .ΔΕΝ ΨΗΦΙΖΩ ΚΑΝΕΝΑ από τους 10 ΓΙΑΤΙ ΟΛΟΙ ΤΟΥΣ ΛΙΠΟΤΑΚΤΗΣΑΝ ΤΟΝ 11/2011 και έριξαν την Ελλάδα ΣΤΑ ΣΑΜΑΡΟ-ΒΕΝΙΖΕΛΟ-ΚΑΜΕΝΟ-ΤΣΙΠΡΙΚΑ σκατά του ατέρμονου υφεσιακού σπιράλ που εκφάσισε την Κοινωνία ανδρώνοντας και τους ΣταλικοΧιτλερικούς υπανθρώπους και ΔΙΚΑΙΩΣΑΝ ΤΗΝ ΚΑΡΑΜΑΝΛΙΚΗ παραμύθα περί ΟΛΙΚΗΣ ΕΥΘΥΝΗΣ του Γαπ για την Πτώχευση . . .ΑΡΑ ΟΛΑ ΚΑΛΑ ΜΕΧΡΙ ΤΟ 2009. . . ΑΡΑ να ΜΗΝ ΑΛΛΆΞΟΥΜΕ ΤΊΠΟΤΑ . . .αποτέλεμα : 10 ΧΡΟΝΙΑ ΒΟΥΛΙΑΖΟΥΜΕ και οι συντεχνίες συντεχνίες και οι νταβάδες νταβάδες και 500.000 μυαλά στην οικονομικά παραγωγική & γενετικά τεκνοποιητική ηλικία ΕΜΕΙΝΑΝ , ΜΕΤΑ ΑΠΟ 10 ΧΡΟΝΙΑ, ΓΙΑ ΠΑΝΤΑ ΣΤΟ ΕΞΩΤΕΡΙΚΟ !\nΣε κανα δυό κολλάς αγαπητέ freeman ( κατάρα στον σημίτη και παπανδρεικό «γονίδιο» ). Διαφωνώ με πολλά που έκανε ο Ραγκούσης και πολλά που δεν είπε ο Καμίνης. Αλλά και οι δύο ΘΕΛΗΣΑΝ και πολλά ΚΑΤΑΦΕΡΑΝ – στο μέτρο του δυνατού – κάποια από τα ΑΝΤΙΠΕΛΑΤΕΙΑΚΑ που ξεκίνησε ο ΓΑΠ. Αδυνατώ να τους βάλω στο ίδιο τσουβάλι με όλους τους υπόλοιπους π.χ. πασόκους, που ΔΕΝ ΘΕΛΗΣΑΝ ( κοίταξαν αργά η΄γρήγορα καρέκλα ), που τα πισωγύρισανΝ , αλλά και «συμπορεύτηκαν” σιωπόντας. Σωστός δεν είναι μόνο όποιος έχει την ευλογία κάποιων παπανδρεικών . ( τα ” τον έκανε γνωστό” και τα παρόμοια ). Καμώματα κάποιων «παπανδρεικών”, που διώχνουν κόσμο, αλλά ΟΟΟΟΟΟΟΟΟΟΧΙ του ΓΑΠ ! ! ! Γι αυτό συμπορεύεται με τόοοοοσους και τέτοιους, αλλά με πολιτική και οργανωτική Α Υ Τ Ο Ν Ο Μ Ι Α .


Κρήτη ΣΠΟΡ FM 87,6 - Κρασανάκης: «Το αποτέλεσμα ήταν δίκαιο»\nΑΡΧΙΚΗ | ΠΟΔΟΣΦΑΙΡΟ | Γ ΕΘΝΙΚΗ | Κρασανάκης: «Το αποτέλεσμα ήταν δίκαιο»\nΚρασανάκης: «Το αποτέλεσμα ήταν δίκαιο»\nΓΙΩΡΓΟΣ ΚΟΥΚΟΥΛΑΚΗΣ 05/03/2017\nΜετά την λήξη της μέτριας αναμέτρησης ανάμεσα στον ΠΟΑ και τη Ρόδο οι τεχνικοί των δύο ομάδων προχώρησαν σε δηλώσεις.\nΟ προπονητής του ΠΟΑ, Βασίλης Κρασανάκης, ανέφερε τα εξής:\n"Είχαμε πει ότι θα ήμασταν αντιμέτωποι κόντρα σε μια ομάδα που ήθελε τους βαθμούς, όπως και εμείς βέβαια και θα μας δυσκόλευε. Στο πρώτο μέρος μας πίεσαν και σε συνδυασμό με τον διαιτητή που δεν άφηνε να έχουμε ρυθμό με τα συχνά σφυρίγματα και την αποβολή του Ρουμπάκη αποσυντονιστήκαμε. Στο δεύτερο ημίχρονο ήμασταν πιο ουσιαστικοί, είχαμε ευκαιρίες και αυτό έγινε πιο έντονο μετά την αποβολή. Δυστυχώς δεν τα καταφέραμε να σκοράρουμε λόγω και του ρυθμού. Το αποτέλεσμα ήταν δίκαιο. Πλέον δεν έχουμε καιρό για χάσιμο και κοιτάμε το επόμενο παιχνίδι με τον Ερμή Ζωνιανών."\nΤερεζόπουλος: «Είναι ένας πολύτιμος βαθμός για εμάς»\nΟ τεχνικός της Ρόδου ανέφερε χαρακτηριστικά:\n"Γνωρίζαμε ότι είχαμε να αντιμετωπίσουμε μια από τις καλύτερες ομάδες του ομίλου όχι μόνο με βάση την βαθμολογική της θέση αλλά και την ικανότητα των ποδοσφαιριστών της. Στην αρχή ο ΠΟΑ μας πίεσε χωρίς να μας απειλήσει. Μετά την αποβολή πιέσαμε περισσότερο.\nΣτο ημίχρονο επισημάναμε να προσέξουμε γιατί είχαμε δύο παίκτες με κίτρινη κάρτα και να προσέξουμε να μην δεχτούμε μια δεύτερη κίτρινη, όμως πληρώσαμε την απειρία ορισμένων ποδοσφαιριστών μας. Αυτούς έχουμε και με αυτούς θα συνεχίσουμε. Ο ΠΟΑ πήρε χώρο μετά την αποβολή μας αλλά εμείς σταθήκαμε καλά αμυντικα και δεν θυμάμαι να απειληθήκαμε ιδιαίτερα εκτός από μια κεφαλιά στο τέλος. Είναι ένας πολύτιμος βαθμός για εμάς για τη συνέχεια. Θεωρώ δίκαιο το αποτέλεσμα."\nκρασανάκης (1) Τερεζόπουλος (1)


Στήριξη ΠΑΤΡΙΕ στον Κουριαννίδη - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΣτήριξη ΠΑΤΡΙΕ στον Κουριαννίδη\nΟ υποψήφιος δήμαρχος πρέπει να αντιταχθεί με στέρεες θέσεις και αρχές έναντι στην άρνηση της κεντρικής διοίκησης να ικανοποιήσει τις ανάγκες των τοπικών κοινωνιών, την τάση να απορρίπτονται οι προτάσεις της τοπικής αυτοδιοίκησης, και τη μεταχείριση των τοπικών και περιφερειακών οργάνων ως υποχείρια προς την εξυπηρέτηση σκοπών της κεντρικής πολιτικής σκηνής αλλότριων προς τη φύση των οργάνων αυτών και των μέσων που διαθέτουν. Και ο κ. Κουριαννίδης αποδεδειγμένα, διά των λόγων και των πράξεών του, έχει να επιδείξει ακριβώς αυτό: την άρνηση κάμψης των θέσεών του υπέρ των δημοτών έναντι άλλων ανταλλαγμάτων. Θέσεις για την διατήρηση του ελληνικού χαρακτήρα της πόλης. Θέσεις υπέρ των νόμιμων κατοίκων που εκφράζεται διά των πράξεων της διοίκησης και των δημοτικών συμβάσεων με τους αναδόχους των δημοτικών έργων. Θέσεις κατά του καθεστώτος διαφθοράς, των συγκρουόμενων συμφερόντων και των μείζονων λιμναζόντων προβλημάτων του δήμου. Θέσεις κατά των ανθελληνικών αποφάσεων του Μπουτάρη. Θέσεις με κύριο μέλημα την κοινωνική πολιτική με επίκεντρο τον Έλληνα και την αξιοποίηση όλων των διαθέσιμων πόρων και ευρωπαϊκών χρηματοδοτήσεων.\nNext story Το Πανεπιστήμιο Μακεδονίας στο Μέγαρο: Νέος Κόσμος – Νέοι Μουσικοί\nPrevious story Αναγόρευση του επινοητή του «memristor», Καθηγητή Leon O. Chua, σε Επίτιμο Διδάκτορα του Τμήματος Φυσικής του ΑΠΘ


Dream_Of_Beauty: Review: Αποτριχωτικά προϊόντα Karaver (part 2)\nΚαλοκαίρι = Αποτρίχωση!\nΌλες μας θέλουμε κατά τους καλοκαιρινούς μήνες (και όχι μόνο) τέλεια αποτριχωμένο, απαλό και περιποιημένο δέρμα για τις εμφανίσεις μας, που όσο νά'ναι λίγο παραπάνω δέρμα τέτοιες εποχές είναι εκτεθειμένο! Μια καλή επιλογή για αποτριχωτικά προϊόντα, αλλά και προϊόντα περιποίησης σε πολύ οικονομικές τιμές είναι η εταιρία Karaver. Μπορείτε να βρείτε επιπλέον πληροφορίες σχετικά με την εταιρία, αλλά και την άποψή μου για κάποια από τα προϊόντα της σε ανάρτησή μου εδώ. Σήμερα θα μιλήσουμε για την αποτρίχωση με ζεστό κερί, με την οποία μπορούμε να έχουμε επαγγελματικά αποτελέσματα με ευκολία και διάρκεια από το σπίτι μας!\nRoll On Depilatory Wax\nΡολέτες ζεστού κεριού με άρωμα πορτοκάλι και πράσινο τσάι. Είναι κατάλληλες για ευαίσθητες επιδερμίδες και δεν περιέχουν αλλεργιογόνες ουσίες. Μπορούν να ζεσταθούν εκτός από την κεριέρα (βλ. ειδική συσκευή) και σε μπεν μαρί, αλλά και φούρνο μικροκυμάτων. Το κερί απλώνεται εύκολα, αφαιρείται με τις ειδικές ταινίες χωρίς να κολλάει στο δέρμα, ενώ τυχόν υπολείμματα αφαιρούνται πανεύκολα με νερό, μιας και το κερί έχει 100% υδατοδιαλυτή σύνθεση. Μυρίζουν πολύ όμορφα και οι δύο εκδοχές που δοκίμασα, αλλά προτιμώ ανάμεσα στις δύο την πιο έντονη μυρωδιά του πορτοκαλιού. Δεν προκαλούν κανέναν ερεθισμό, το αποτέλεσμά τους έχει πολύ καλή διάρκεια και βρίσκω πως μία συσκευασία αρκεί, για να αποτριχώσετε όλο το σώμα (χέρια - πόδια - μπικίνι).\nΗ ρολέτα περιέχει 100ml κεριού και στοιχίζει 2,89 ευρώ.\nΤαινίες αποτρίχωσης πολλαπλών χρήσεων\nΜπορούν να χρησιμοποιηθούν με κερί και με χαλάουα, το υλικό τους είναι αρκετά ανθεκτικό και διευκολύνει ακόμα και την πιο αρχάρια, ώστε να κάνει με ευκολία τη διαδικασία της αποτρίχωσης και ξεπλένονται πολύ εύκολα μετά τη χρήση. Οι καλύτερες ποιοτικά ταινίες που έχω χρησιμοποιήσει.\nΚυκλοφορούν στις συσκευασίες των 100 τεμαχίων (4,55 ευρώ), των 25 τεμαχίων (1,28 ευρώ), των 20 τεμαχίων για χρήση σε μπικίνι και μασχάλες (0,80 ευρώ) και των 20 τεμαχίων για μικρές περιοχές (0,58 ευρώ).\nΜαντηλάκια για μετά την αποτρίχωση\nΥγρά μαντηλάκια εμποτισμένα με λάδι αζουλενίου, γνωστό για τις κατευναστικές και καταπραϋντικές του ιδιότητες. Αφαιρούν τα υπολείμματα του κεριού, ενυδατώνουν την επιδερμίδα και την αφήνουν ιδιαίτερα απαλή. Bonus: έχουν εκπληκτικό άρωμα! Πέρα από το ότι εμπεριέχονται στις συσκευασίες με τις ταινίες αποτρίχωσης κρύου κεριού, τις βρίσκετε και σε πακέτα, ώστε να τις αγοράσετε μεμονωμένα για χρήση με τις ρολέτες. Το κάθε πακετάκι κοστίζει 1,54 ευρώ.\nΠληροφορίες για την εταιρία μπορείτε να βρείτε:\nστο επίσημο site τους www.karaver.com\nστη σελίδα τους στο facebook www.facebook.com/KaraverGreece\nΠαρόλο, λοιπόν, που αποτρίσωση με κερί δεν είναι στα φόρτε μου, με τα προϊόντα της Karaver άλλαξα ριζικά γνώμη. Εσείς;\nΒρείτε το part 1 του review εδώ.\nΕυχαριστώ θερμά την εταιρία για την αποστολή των προϊόντων.\nΕτικέτες αζουλένιο, αποτρίχωση, κερί, μαντηλάκια για μετά την αποτρίχωση, ταινίες αποτρίχωσης, karaver\nUnknown 18 Αυγούστου 2013 - 2:11 π.μ.\nΠολύ ενδιαφέροντα προϊόντα και σε πολύ καλή τιμή! Μια φορά μόνο είχα δοκιμάσει αποτρίχωση με κερί αλλά δεν με βόλεψε καθόλου ως μέθοδος. Ίσως πρέπει να ξαναδοκιμάσω!\nUnknown 18 Αυγούστου 2013 - 3:10 π.μ.\nΘέλει λίγη εξάσκηση, αλλά το αποτέλεσμα θα σε ανταμείψει!


Πόσο Σαλβίνι «αντέχει» η Ιταλία; - Ειδήσεις - νέα - Το Βήμα Online\nΣημαντική ήττα υπέστη την Κυριακή η ξενοφοβική Λέγκα στην περιφέρεια της Εμίλια Ρομάνια. Το αποτέλεσμα κατέδειξε τα όρια ανοχής της ιταλικής κοινωνίας στις ξενοφοβικές και ρατσιστικές κορώνες του Σαλβίνι\nΣτις περιφερειακές εκλογές που πραγματοποιήθηκαν την περασμένη Κυριακή στην περιφέρεια της Εμίλια Ρομάνια της Ιταλίας η υποψήφια της Λέγκας του Σαλβίνι, Λουτσία Μποργκοντζόνι, δεν κατάφερε τελικά να επιβληθεί του αντιπάλου της από το στρατόπεδο της κεντροαριστεράς Στέφανο Μπονατσίνι που είναι ο ξεκάθαρος και με διαφορά νικητής των εκλογών.\nΌπως σχολίασε μιλώντας προς τη Γερμανική Ραδιοφωνία Deutschlandfunk ο ιταλός πολιτικός αναλυτής και πρώην βουλευτής του σοσιαλδημοκρατικού Δημοκρατικού Κόμματος PD, Μάριο Μπάρμπι:\n«Με εξέπληξε το μέγεθος του θριάμβου, της νίκης του υποψηφίου του Δημοκρατικού Κόμματος Μπονατσίνι. Πίστευα ότι η διαφορά με την βασική του αντίπαλο, την υποψήφια του Σαλβίνι, δεν θα είναι τόσο μεγάλη. Το μέγεθος του θριάμβου με ξάφνιασε».\nO ρόλος του Κινήματος της Σαρδέλας\nH υποψήφια της Λέγκας Λουτσία Μποργκοντζόνι δεν κατάφερε τελικά να επιβληθεί του αντιπάλου της από το στρατόπεδο της κεντροαριστεράς Στέφανο Μπονατσίνι\nΜε οκτώ περίπου ποσοστιαίες μονάδες η διαφορά είναι όντως αξιοσημείωτη αν αναλογιστεί κανείς ότι οι αναλυτές προέβλεπαν ότι η μάχη θα κρινόταν στο νήμα ενώ ο δε Σαλβίνι προεξοφλούσε «σαρωτική νίκη» του κόμματός του.\nΤι ρόλο έπαιξε όμως στην εκλογική αναμέτρηση το λεγόμενο Κίνημα της Σαρδέλας το οποίο βάλει, κυρίως, κατά του επικεφαλής των εθνολαϊκιστών Σαλβίνι;\n«Σίγουρα έπαιξε κάποιο ρόλο. Υπήρξε μια κινητοποίηση που δεν ήταν αυτονόητη και η οποία προκλήθηκε από τον Σαλβίνι καθώς […] το στιλ του και ο τρόπος που προβάλλεται είναι ξένος στους ανθρώπους της περιοχής η οποία, παρεμπιπτόντως, έχει καλή δημόσια διοίκηση και υγιή οικονομικά. Το κίνημα τόνισε την απόσταση αυτή που χωρίζει τους πολίτες από τον Σαλβίνι και συνέβαλε στην κινητοποίησή τους. Η συμμετοχή ήταν διπλάσια απ΄ ότι πριν από πέντε χρόνια».\nΑριστερό ή δεξιό το Κίνημα των Πέντε Αστέρων;\nΚατά πόσον επηρεάζει η ήττα αυτή της Λέγκα τον ίδιο τον Σαλβίνι και τις επιδιώξεις του να διαδεχθεί τον Κόντε στον πρωθυπουργικό θώκο της Ρώμης;\nΤο Κίνημα της Σαρδέλας φαίνεται ότι κινητοποίησε σε μεγάλο βαθμό τους πολίτες\n«Συνιστά αναμφίβολα ήττα για τον ίδιο. Έχει, τρόπον τινά, ένα προσωπικό πρόσημο διότι καταδεικνύει ότι έχει εξαντλήσει τα όριά του, έχει φτάσει σε ένα σημείο όπου δεν μπορεί να προχωρήσει άλλο εάν συνεχίσει με την ίδια γλώσσα και στιλ. Εκτιμώ ότι επιχείρησε να προσδώσει στις εκλογές στην Εμίλια Ρομάνια χαρακτήρα δημοψηφίσματος για την κυβέρνηση στη Ρώμη. Δεν τα κατάφερε. Δεν τα κατάφερε και γι΄ αυτό έχασε. Είχε λάθος υποψήφια. Δεν ήταν ούτε δυναμική, ούτε αξιόπιστη. Το ανέκδοτο: ο πατέρας της εργάστηκε κατά της υποψηφιότητας της κόρης του. Γι΄αυτό λοιπόν πιστεύω ότι ο Σαλβίνι έχει εξαντλήσει κάποια όρια. Παραμένει βέβαια ισχυρός. Με 31% έλαβε μεν μικρότερο ποσοστό απ΄ ότι στις Ευρωεκλογές, αλλά το ποσοστό παραμένει πολύ υψηλό. […] Ο Σαλβίνι θα πρέπει να αναρωτηθεί εάν, συνεχίζοντας με τον ίδιο τρόπο, μπορεί να πετύχει πλειοψηφίες. Προσωπικά αμφιβάλω. Εκτιμώ ότι παραείναι άξεστος και ανώριμος για να κερδίσει την πλειοψηφία και αυτό παρότι μιλάει για θέματα που ενδιαφέρουν και ανησυχούν τον κόσμο».\nΌσον αφορά τον καταποντισμό του Κινήματος των Πέντε Αστέρων που δεν ξεπέρασε καν το 5%, ο ειδικός είναι σαφής: «Οι μεγάλες αυτές απώλειες οφείλονται στο ό,τι […] δεν μπορούν να αποφασίσουν εάν είναι αριστεροί ή δεξιοί. Αυτό είναι το κυρίως πρόβλημα. Άλλαξαν εταίρο σε εθνικό επίπεδο. Εν μια νυκτί άφησαν τους δεξιούς και συμμάχησαν με τους αριστερούς, χάνοντας έτσι την αξιοπιστία τους. Δεν έχουν στρατηγική και θα πρέπει να αποσαφηνίσουν την ταυτότητά τους. Θα πρέπει να αποφασίσουν εάν ανήκουν στο δεξιό ή το αριστερό στρατόπεδο. Πιστεύω ότι η διαδικασία αυτή θα τους αλλάξει εκ βάθρων. Πιστεύω ότι το κόμμα θα διασπαστεί».\nΣίλβια Έγκελς (DLF)


Tέλη Kυκλοφορίας: Έρχονται αλλαγές | Lykavitos.gr\nΑρχική Οικονομία Tέλη Kυκλοφορίας: Έρχονται αλλαγές - Ποιοι ιδιοκτήτες γλιτώνουν τις αυξήσεις\nΤα πάνω – κάτω αναμένεται να έρθουν στα Tέλη Kυκλοφορίας, καθώς τίθεται σε ισχύ ο νέος τρόπος μέτρησης των εκπομπών ρύπων και κατανάλωσης καυσίμου WLTP (Worldwide harmonized Light vehicles Test Procedure).\nΌμως, η Κυβέρνηση προετοιμάζει μέσω του υπουργείου Οικονομικών, άμεση παρέμβαση για το θέμα των Tελών της Kυκλοφορίας.\nΣτην αποκάλυψη προχώρησε ο κυβερνητικός εκπρόσωπος, Στέλιος Πέτσας, σύμφωνα με τον οποίο, «καμία επιβάρυνση δεν έχουν τα Τέλη Κυκλοφορίας 2020.\nΟι πολίτες δεν πρόκειται να πληρώσουν τις αλλαγές που θα προκαλέσει το νέο πρότυπο WLTP και η κυβέρνηση θα πραγματοποιήσει αναπροσαρμογές οι οποίες θα είναι προς όφελος των πολιτών» και ξεκαθάρισε ότι «η μείωση της επιβάρυνσης των πολιτών και των επιχειρήσεων αποτελεί βασικό στόχο της Κυβέρνησης Μητσοτάκη».\nO γρίφος που έχει να λύσει η κυβέρνηση δεν είναι εύκολος, καθώς ο χρόνος μέχρι το τέλος του έτους δεν είναι αρκετός και οι κινήσεις θα πρέπει να είναι στοχευμένες.\nΗ κυβέρνηση καλείται άμεσα να επιληφθεί του θέματος WLTP, καθώς ο νέος τρόπος μέτρησης των ρύπων των αυτοκινήτων προκαλεί αυξήσεις-μαμούθ.\nΜάλιστα, με τα σημερινά δεδομένα οι αυξήσεις στα τέλη θα ξεπεράσουν το 100%.\nΑλλάζουν τα δεδομένα για τους νέους ιδιοκτήτες αυτοκινήτων από την 1η Σεπτεμβρίου που τίθεται σε ισχύ ο νέος τρόπος μέτρησης των εκπομπών ρύπων και κατανάλωσης καυσίμου, o οποίος ονομάζεται WLTP (Worldwide harmonized Light vehicles Test Procedure) και θα αυξήσει τα δεδομένα σχεδόν σε όλα τα αυτοκίνητα και κατ’ επέκταση και τα Τέλη Κυκλοφορίας.\nΤο πρόβλημα έχει να κάνει με τους ιδιοκτήτες νέων αυτοκινήτων, οι οποίοι θα δουν το κόστος χρήσης των οχημάτων τους να «απογειώνεται» εξαιτίας της αύξηση των ετήσιων Τελών Κυκλοφορίας.\nΣύμφωνα με το νέο τρόπο, τα αυτοκίνητα που κυκλοφόρησαν μετά από την 31η Οκτωβρίου του 2010, τα Τέλη Κυκλοφορίας υπολογίζονται με βάση τις εκπομπές διοξειδίου του άνθρακα ανά χιλιόμετρα:\nΣτην Ελλάδα τα Τέλη Κυκλοφορίας υπολογίζονται ανάλογα με τον κυβισμό του κινητήρα, ενώ από το Νοέμβριο του 2010 για τα νεότερα μοντέλα τα τέλη κυκλοφορίας υπολογίζονται σύμφωνα με τις εκπομπές ρύπων.\nΤο Worldwide harmonized Light vehicles Test Procedure, είναι ένας νέος τρόπος υπολογισμού εκπομπής ρύπων και κατανάλωσης καυσίμου που αντικατέστησε το NEDC τον Σεπτέμβριο του 2017 και βάσει προγραμματισμού θα τον έχει αντικαταστήσει πλήρως το 2021.\nΠροηγούμενο άρθροΜποτιλιάρισμα στην Εθνική Οδό Αθηνών - Κορίνθου λόγω καραμπόλας


Ο Πύργος του Ηρακλή, ο παλαιότερος ρωμαϊκός φάρος που χρησιμοποιείται ως σήμερα | ΕΝΑΛΙΟΝ\nΟ Πύργος του Ηρακλή, ο παλαιότερος ρωμαϊκός φάρος που χρησιμοποιείται ως σήμερα\n28 Δεκεμβρίου, 2020 28 Δεκεμβρίου, 2020 - Leave a Comment\nΣτην περιοχή της Γαλικίας, στη βορειοδυτική Ισπανία, σε μία χερσόνησο μόλις 2,4 χιλιόμετρα από το κέντρο της Λα Κορούνια, που οι Ρωμαίοι ονόμαζαν Finis Terrae (δηλ. το τέλος του κόσμου), βρίσκεται ο παλαιότερος σωζόμενος φάρος, ο Πύργος του Ηρακλή.\nΟ φάρος που δεσπόζει πάνω σε έναν βράχο ύψους 57 μέτρων, χρονολογείται στα τέλη του 1ου με αρχές του 2ου αιώνα μ.Χ. Το ύψος του αγγίζει τα 55 μέτρα, εκ των οποίων τα 34 αντιστοιχούν στο ρωμαϊκό κτίριο ενώ τα 21 προστέθηκαν κατά την αποκατάσταση που έγινε το 1789 υπό την επίβλεψη του αρχιτέκτονα Eustaquio Giannini.\nΩς και τον 20ο αιώνα ο φάρος ήταν γνωστός με την ονομασία Farum Brigantium, από την ομώνυμη ρωμαϊκή πόλη που βρισκόταν στην περιοχή, τη σημερινή Κορούνια. Ο φάρος πήρε την ονομασία Πύργος του Ηρακλή αρκετά αργότερα, από τον δέκατο άθλο του μυθικού ήρωα.\nΣύμφωνα με τον μύθο, στην περιοχή ζούσε ο Γυρηόνης, ένας τρισώματος γίγαντας, ο οποίος είχε ένα ξακουστό κοπάδι από κόκκινα βόδια που όμοιά τους δεν υπήρχαν πουθενά στον κόσμο. Ο Ηρακλής βρέθηκε εκεί κατ’ εντολήν του θείου του Ευρυσθέα, βασιλιά της Τίρυνθας, με σκοπό να πάρει τα κοπάδια. Έπειτα από τρείς μέρες πάλης, ο Ηρακλής κατάφερε με το ρόπαλό του να σκοτώσει τον Γυρηόνη. Πριν, λοιπόν, ξεκινήσει το ταξίδι της επιστροφής, έθαψε το κεφάλι του Γηρυόνη και στο σημείο διέταξε να κατασκευαστεί μία πόλη, η σημερινή Κορούνια.\nΟ μύθος αυτός απεικονίζεται στο έμβλημα της πόλης, που δείχνει έναν φάρο πάνω σε έναν βράχο στη βάση του οποίου βρίσκεται ένα κρανίο και δύο κόκκαλα που αναπαριστούν το θαμμένο κεφάλι του Γυρηόνη.\nΟ Πύργος του Ηρακλή είναι Εθνικό Μνημείο της Ισπανίας και από τις 27 Ιουνίου 2009 έχει χαρακτηριστεί από την UNESCO Μνημείο Παγκόσμιας Κληρονομιάς και συγκεντρώνει χιλιάδες επισκέπτες κάθε χρόνο.\nTaggedΙΣΠΑΝΙΑΟ ΠΥΡΓΟΣ ΤΟΥ ΗΡΑΚΛΗΦΑΡΟΣ\nPrevious Article Νεκρή φάλαινα στον Πειραιά: Χτύπημα σε προπέλα η πιθανή αιτία θανάτου\nNext Article Το 2025 η μεταμορφωμένη Μαρίνα Αλίμου από τη Reds – Ποιά έργα θα γίνουν


Ημερίδα του Φορέα Διαχείρισης Οροσειράς Ροδόπης Συνύπαρξη Ανθρώπου και Άγριας Ζωής – dasarxeio.com\nΑρχική σελίδα › Άγρια ζωή › Ημερίδα του Φορέα Διαχείρισης Οροσειράς Ροδόπης Συνύπαρξη Ανθρώπου και Άγριας Ζωής\nΤην ημερίδα άνοιξε ο Πρόεδρος του Φορέα Διαχείρισης κ. Σταύρος Κεχαγιόγλου ο οποίος χαιρέτισε τις εργασίες της ημερίδας και παρουσίασε το Εθνικό Πάρκο Οροσειράς Ροδόπης. Επίσης χαιρετισμό απηύθυναν ο Αντιπεριφερειάρχης της Π.Ε. Ξάνθης, κ. Κωνσταντίνος Ζαγναφέρης και ο εκπρόσωπος του Δημάρχου Ξάνθης, κ. Ιορδάνης Χατζηευφραιμίδης. Μεταξύ των εκλεκτών καλεσμένων παρευρέθηκαν ο Αντιδήμαρχος Ξάνθης, κ. Κυριάκος Παπαδόπουλος, η Πρόεδρος του Τοπικού Συμβουλίου της Κοινότητας των Κομνηνών, κα Κυριακή Τοπουζίδου και ο Περιφερειακός Σύμβουλος της Περιφέρειας ΑΜ-Θ και μέλος του Διοικητικού Συμβουλίου του ΦΔΟΡ, κ. Νικόλαος Ευφραιμίδης, ο Προϊστάμενος του ΕΛΓΑ Αλεξανδρούπολης, κ. Θανάσης Πανάγος, ο Δασάρχης Σταυρούπολης, κ. Θεόδωρος Τσολακίδης, στελέχη της Δασικής υπηρεσίας και της Δ/νσης Αγροτικής Οικονομίας και Κτηνιατρικής της Π.Ε. Ξάνθης, μέλη του Διοικητικού Συμβουλίου του ΦΔΟΡ, παραγωγοί και άλλοι επαγγελματίες που δραστηριοποιούνται στην ευρύτερη περιοχή του ΕΠΟΡ, καθώς και πλήθος κόσμου.\nΟι εισηγήσεις της ημερίδας θα αναρτηθούν σε μορφή pdf στο site του Φορέα Διαχείρισης του Εθνικού Πάρκου Οροσειράς Ροδόπης (www.fdor.gr).\nΤέλος ο ΦΔΟΡ αισθάνεται την ανάγκη να ευχαριστήσει τον Δήμο Ξάνθης για την παραχώρηση της αίθουσας του Συνεδριακού Κέντρου Κομνηνών αλλά και για τη συνεχή υποστήριξή του στο έργο μας. Ιδιαιτέρως δε, ευχαριστεί τους εισηγητές και όλους όσους μας αγκάλιασαν με το ενδιαφέρον τους και τη παρουσία τους για μια ακόμα φορά.\n‹ Crash test Τσιρώνη-θεσμών για τη χωροταξική πολιτική\nΠροδευτική Συμπαράταξη Δασολόγων: Ανοιχτή επιστολή προς τους δασολόγους για τις εκλογές της 18ης Δεκεμβρίου ›\nTags: Δελτίο Τύπου - Ανακοίνωση, Εθνικό Πάρκο Οροσειράς Ροδόπης, Οροσειρά Ροδόπης, Φορέας Διαχείρισης Οροσειράς Ροδόπης\n08/12/2015 • 10:20 πμ\nΤι έγινε; Δεν διαλύθηκε ο Φορέας; Ξαναδημιουργήθηκε;


Βραζιλία: Φονική πτώση βράχου πάνω σε σκάφη | Trikala365.gr\nΒραζιλία: Φονική πτώση βράχου πάνω σε σκάφη\nΒραζιλία: Φονική πτώση βράχου πάνω σε σκάφη – Ένα τεράστιο κομμάτι απόκρημνου βράχου έπεσε πάνω σε τουριστικά σκάφη, που έπλεαν κοντά σε καταρράκτη.\nΣτην περιοχή σημειώθηκαν σφοδρές βροχοπτώσεις τις τελευταίες δύο εβδομάδες, κάτι που ενδέχεται να προκάλεσε την αποκόλληση του τμήματος του φαραγγιού.\nΕπίσης χθες Σάββατο, εξάλλου, τάφρος υπερχείλισε σε μεταλλείο σιδήρου 300 χιλιόμετρα ανατολικότερα, με αποτέλεσμα να κοπεί στα δύο εθνική οδός.\nΒραζιλία: Φονική πτώση βράχου πάνω σε σκάφη – trikala365.gr\nΔείτε Σχετικά Δημοσιεύματα στην κατηγορία “ΤΙ ΛΕΣ ΤΩΡΑ” – Ακολουθήστε το Trikala365.gr στο Google News για τις σημαντικότερες ειδήσεις\nΜεθυσμένος έκλεψε λεωφορείο για να… γυρίσει σπίτι του!\nΠέφτουν τα μαλλιά – Πόσο ανησυχητικό είναι


Εβδομαδιαίες Προβλέψεις: 04/02/2019 - 10/02/2019 - Αστρολογία Podcast\nΘετικά επηρεάζονται οι τομείς των οικονομικών, των αγαθών, της τύχης, της εργασίας, της υγείας, ενώ παρουσιάζονται δυσκολίες στους τομείς της προσωπικότητας, του εγώ, του γάμου και των συνεργασιών. Η νέα Σελήνη της 04-02-2019 επηρεάζει τον τομέα φίλων, ομάδων, δημοσιότητας, κοινού.\nΑν κάποιες υποθέσεις σας θέλουν αντοχή, σκληρότητα και πειθαρχία, αυτήν την εβδομάδα είναι η κατάλληλη μέρα. Δεν μιλάμε βέβαια για αισθήματα. Το μόνο συναίσθημα για σήμερα, είναι η πίστη στο χρήμα.\nΘετικά επηρεάζονται οι τομείς της προσωπικότητας, του εγώ, του έρωτα, της ζωής, των παιδιών, της δημιουργίας ενώ παρουσιάζονται δυσκολίες στους τομείς της θρησκείας, της απομόνωσης, των εχθρών της εργασίας, της υγείας. Η νέα Σελήνη της 04-02-2019 επηρεάζει τον τομέα των επαγγελματικών.\nΘετικά επηρεάζονται οι τομείς της θρησκείας, της απομόνωσης, των εχθρών του σπιτιού, της τροφής, ενώ παρουσιάζονται δυσκολίες στους τομείς των φίλων, της δημοσιότητας, της πολιτικής του έρωτα, της ζωής, των παιδιών, της δημιουργίας. Η νέα Σελήνη της 04-02-2019 επηρεάζει τον τομέα εκπαίδευσης και μακρινών ταξιδιών.\nΟι ασχολίες θα έχουν σχέση με την ανώτερη εκπαίδευση, τη δικαιοσύνη, τη φιλοσοφία και τη θρησκεία. Πιθανή κάποια ευχάριστη περιπέτεια.\nΘετικά επηρεάζονται οι τομείς των φίλων, της δημοσιότητας, της πολιτικής των φίλων και αδερφών, επικοινωνίας, ταξιδιών, ενώ παρουσιάζονται δυσκολίες στους τομείς της καριέρας, των επαγγελματικών, του σπιτιού, της τροφής. Η νέα Σελήνη της 04-02-2019 επηρεάζει τον τομέα ασφαλειών, κληρονομιών, οικονομικών.\nΣε θέματα ανταγωνισμού ή συγκρούσεων, δεν σας φοβίζει τίποτε. Για όσους ασκούν στρατιωτικά επαγγέλματα, αυτή είναι η εβδομάδα σας. Η δύναμή σας μπορεί να μην εξωτερικεύεται, αλλά να δρα μυστικά.\nΘετικά επηρεάζονται οι τομείς της καριέρας, των επαγγελματικών, των οικονομικών, των αγαθών, της τύχης, ενώ παρουσιάζονται δυσκολίες στους τομείς της εκπαίδευσης, πτυχίων, μεγάλων ταξιδιών, των φίλων και αδερφών, επικοινωνίας, ταξιδιών. Η νέα Σελήνη της 04-02-2019 επηρεάζει τον τομέα του γάμου ή συνεργασιών σας.\nΑυτή την εβδομάδα μπορείτε να ασχοληθείτε τόσο με εμπορικές, όσο και με συγγραφικές και διδακτικές δραστηριότητες. Η προσοχή σας στις λεπτομέρειες είναι ξεχωριστή.\nΘετικά επηρεάζονται οι τομείς της εκπαίδευσης, πτυχίων, μεγάλων ταξιδιών, της προσωπικότητας, του εγώ, ενώ παρουσιάζονται δυσκολίες στους τομείς των κληρονομιών, ασφαλειών, του σεξ, των οικονομικών, των αγαθών, της τύχης. Η νέα Σελήνη της 04-02-2019 επηρεάζει τον τομέα της εργασίας και υγείας σας.\nΗ τονισμένη σας προσωπικότητα αυτήν την εβδομάδα ξεχειλίζει από αισιοδοξία και γενναιοδωρία. Μόνο που φαίνεται ότι αυτά οδηγούνται από κάποιο πάθος για προβολή και επίδειξη. Συγκρατηθείτε λίγο.\nΑυτήν την εδβομάδα μπορείτε να ασχοληθείτε τόσο με εμπορικές, όσο και με συγγραφικές και διδακτικές δραστηριότητες. Η προσοχή σας στις λεπτομέρειες είναι ξεχωριστή.\nΘετικά επηρεάζονται οι τομείς των κληρονομιών, ασφαλειών, του σεξ, της θρησκείας, της απομόνωσης, των εχθρών ενώ παρουσιάζονται δυσκολίες στους τομείς του γάμου και των συνεργασιών, της προσωπικότητας, του εγώ. Η νέα Σελήνη της 04-02-2019 επηρεάζει τον τομέα των ερωτικών, αλλά και των παιδιών.\nΟ έντονος συναισθηματισμός και η επίδραση της μητέρας, δίνουν για σας το χρώμα της εβδομάδας. Σήμερα φαίνεστε προσηλωμένοι στις παραδόσεις.\nΘετικά επηρεάζονται οι τομείς του γάμου και των συνεργασιών, των φίλων, της δημοσιότητας, της πολιτικής ενώ παρουσιάζονται δυσκολίες στους τομείς της εργασίας, της υγείας, της θρησκείας, της απομόνωσης, των εχθρών. Η νέα Σελήνη της 04-02-2019 επηρεάζει τον τομέα του σπιτιού και της οικογένειας.\nΑυτήν την εβδομάδα θα υπάρχει έντονη δραστηριότητα σε υποθέσεις σχετικές με το εμπόριο, συγγραφή, διδασκαλίες, ομιλίες. προσοχή στην οδήγηση.\nΘετικά επηρεάζονται οι τομείς της εργασίας, της υγείας, της καριέρας, των επαγγελματικών, ενώ παρουσιάζονται δυσκολίες στους τομείς του έρωτα, της ζωής, των παιδιών, της δημιουργίας των φίλων, της δημοσιότητας, της πολιτικής. Η νέα Σελήνη της 04-02-2019 επηρεάζει τον τομέα των επικοινωνιών, φίλων, συγγενών κ.λ.π.\nΑυτή την εβδομάδα η ενασχόλησή σας με χρηματοοικονομικά θέματα, θα είναι επικερδής. Πιθανά κέρδη από επιχειρήσεις σχετικές με γαστρονομικές δραστηριότητες και θέματα ομορφιάς.\nΑυτή την εβδομάδα, θα υπάρχει έντονη δραστηριότητα σε υποθέσεις σχετικές με το εμπόριο, συγγραφή, διδασκαλίες, ομιλίες. Προσοχή στην οδήγηση.\nΘετικά επηρεάζονται οι τομείς του έρωτα, της ζωής, των παιδιών, της δημιουργίας της εκπαίδευσης, πτυχίων, μεγάλων ταξιδιών, ενώ παρουσιάζονται δυσκολίες στους τομείς του σπιτιού, της τροφής, της καριέρας, των επαγγελματικών. Η νέα Σελήνη της 04-02-2019 επηρεάζει τον τομέα των χρημάτων και υλικών αγαθών.\nΑυτήν την εβδομάδα, η ενασχόλησή σας με χρηματοοικονομικά θέματα, θα είναι επικερδής. Πιθανά κέρδη από επιχειρήσεις σχετικές με γαστρονομικές δραστηριότητες και θέματα ομορφιάς.\nΘετικά επηρεάζονται οι τομείς του σπιτιού, της τροφής, των κληρονομιών, ασφαλειών, του σεξ, ενώ παρουσιάζονται δυσκολίες στους τομείς των φίλων και αδερφών, επικοινωνίας, ταξιδιών, της εκπαίδευσης, πτυχίων, μεγάλων ταξιδιών. Η νέα Σελήνη της 04-02-2019 επηρεάζει τον τομέα της προσωπικής σας λάμψης.\nΟι εμπνεύσεις σας αυτήν την εβδομάδα είναι αξεπέραστες, αλλά η αχαλίνωτη φαντασία σας μπορεί να προκαλέσει ανατροπές. Καθόλου παράξενο κάποιο απρόσμενο κέρδος.\nΘετικά επηρεάζονται οι τομείς των φίλων και αδερφών, επικοινωνίας, ταξιδιών, του γάμου και των συνεργασιών, ενώ παρουσιάζονται δυσκολίες στους τομείς των οικονομικών, των αγαθών, της τύχης, των κληρονομιών, ασφαλειών, του σεξ. Η νέα Σελήνη της 04-02-2019 επηρεάζει τον τομέα θρησκείας, αποκρυφισμού.


ΑΕΛ: Επιστροφές, αλλαγές;, 24Sports & News\nΑΕΛ: Επιστροφές, αλλαγές;\nΣτο χέρι του Κερκέζ είναι πως θα χειριστεί τους διαθέσιμους ποδοσφαιριστές\n01 ΟΚΤΩΒΡΙΟΥ 2020 - 11:07\nΣτο ντέρμπι με την ΑΕΚ που έγινε το περασμένο Σάββατο, η ΑΕΛ παρατάχθηκε με αρκετές απουσίες, αφού ούτε λίγο ούτε πολύ έλειψαν με τραυματισμό πέντε ποδοσφαιριστές.\nΟ Κερκέζ ετοίμασε τα πλάνα του χωρίς να υπολόγιζε στους Τόρες, Γκαζαριάν, Μάιντεβατς, Αβραάμ και Έουλερ. Μάλιστα τα πράγματα για τον Βόσνιο τεχνικό έγιναν ακόμη χειρότερα, όταν στο 34’ της αναμέτρησης αποχώρησε τραυματίας ο Μπουνόζα.\nΤην ερχόμενη Κυριακή η Λεμεσιανή ομάδα καλείται να δώσει και νέο ντέρμπι αφού θα φιλοξενηθεί από την Ομόνοια στο ΓΣΠ (18:30) και το θετικό για τον Κερκέζ είναι το ότι εκτός απρόοπτου το απουσιολόγιο της ομάδας θα αναγράφει λιγότερα ονόματα σε σχέση με τη περασμένη εβδομάδα.\nΕπέστρεψαν και υπολογίζονται κανονικά οι Τόρες και Γκαζαριάν, ενώ αρκετές πιθανότητες συγκεντρώνει για να αγωνιστεί ο Μπουνόζα. Ο Μάιντεβατς προπονείται κανονικά, αλλά επειδή το πρόβλημα είναι στον ώμο, υπάρχει ο φόβος κατά πόσο είναι έτοιμος να μπει σε μονομαχία. Ο Ανδρέας Αβραάμ παραμένει αμφίβολος και μέχρι αύριο αναμένεται να ξεκαθαρίσει η κατάσταση του, ενώ θα λείψει σίγουρα ο Έουλερ.\nΕπίσης να θυμίσουμε ότι ο Τεσέιρα που συμπλήρωσε τρεις κίτρινες κάρτες, επέλεξε να μην αγωνιστεί στο παιχνίδι της 7ης αγωνιστικής με την Ένωση και έτσι υπολογίζεται κανονικά για το ντέρμπι την Ομόνοια.\nΜε αυτά τα δεδομένα και λαμβάνοντας υπόψη ότι φέτος η ΑΕΛ σε όλα τα παιχνίδια αγωνίστηκε με σχηματισμό 4-3-3, είναι πολύ πιθανόν να μην υπάρξουν αλλαγές στη τετράδα της άμυνας. Δηλαδή, να διατηρήσει τη θέση του στο δεξί άκρο ο Μπρούνο Σάντος, αριστερά να βρίσκεται ξανά ο Χάρης Κυριάκου και στο κέντρο της άμυνας οι Τεσέιρα με Μπουνόζα.\nΣτο κέντρο εναπόκειται στον προπονητή αν θέλει να παρατάξει την ομάδα του με πιο αμυντικό σχηματισμό όπως έκανε με τον ΑΠΟΕΛ, όταν αγωνίστηκε με δύο αμυντικούς μέσους. Αν επιλέξει αυτή την οδό, τότε θα πάρει θέση βασικού δίπλα από τον Μεντόγεβιτς ο Αντάμοβιτς και θα μείνει εκτός ένας εκ των Ριέρα, Παπαφώτη ή Ντανίλο, που αν και στο τελευταίο έπαιξε ως ακραίος επιθετικός, υπολογίζεται κυρίως για τον άξονα.\nΌσον αφορά τους δύο ακραίους επιθετικούς, από τη στιγμή που είναι καλά ο Τόρες θα είναι έκπληξη να μην ξεκινήσει ως βασικός και είναι ερωτηματικό ποιον θα δούμε στα αριστερά. Ο Γκαζαριάν που επέστρεψε δεν ικανοποίησε με την μέχρι στιγμής παρουσία του, ενώ οι Μάιντεβατς και Αβραάμ που μπορούν να αγωνιστούν εκεί είναι αμφίβολοι. Διαθέσιμοι είναι οι Μηνάς Αντωνίου και Ντανίλο που επίσης μπορούν να αγωνιστούν στη συγκεκριμένη θέση.\nΣχετικά με την κορυφή της επίθεσης φαβορί παραμένει ο Μαέ, όμως ο Μπάμπιτς όσον αγωνίστηκε έδειξε καλά στοιχεία και δεν αποκλείεται να γίνει η έκπληξη και να προτιμηθεί ο Κροάτης επιθετικός.\nΈκπληξη θα είναι αλλά όχι σενάριο επιστημονικής φαντασίας, αν ο Βόσνιος προπονητής επιλέξει να αγωνιστεί με σχηματισμό 3-5-2. Πρόκειται για το σχήμα που χρησιμοποίησε τις περισσότερες φορές την περσινή περίοδο και παρά το γεγονός ότι φέτος δεν το είδαμε, ίσως το επαναφέρει στο ματς με την Ομόνοια.\nΟι ποδοσφαιριστές που έχει στη διάθεση του για αυτή την εβδομάδα, του δίνουν την άνεση για να προβεί σε αυτή την αλλαγή και σίγουρα είναι στο χέρι του το πως θα παρατάξει την ομάδα, ούτως ώστε να έχει για πρώτη φορά φέτος βαθμολογικό όφελος από κάποιο ντέρμπι.\nΥπ.Παιδείας: Υπό διερεύνηση το επεισόδιο μεταξύ εκπαιδευτικών στη Λεμεσό | 10:49\nΕπική αναπαράσταση του πέναλτι στο clasico! (vid) | 10:45\nΗ πανδημία του κορωνοϊού έπληξε και τη μαρίνα Αγίας Νάπας | 10:39\nΤέσσερα στα εφτά ο Δημήτρης…\n25.10.2020 | 09:50\nΤα βλέμματα στο «ΠΑΠ»\nΑΕΛ: Τέσσερις πρωταγωνιστές για το διπλό (vid)\nΔείτε τι δήλωσαν στην κάμερα των «γαλαζοκιτρίνων»\n27/10/2020 | ΑΕΛ\nΤο «γαλαζοκίτρινο» διπλό στο Μακάρειο (vid)\nΤα καλύτερα από τη νίκη της ΑΕΛ επί της Δόξας\nΕντυπωσίασαν οι παίκτες της ΑΕΛ στο γκολ\nΨηλά στάνταρ δεν έπιασε, πήρε όμως το ζητούμενο η ΑΕΛ\nΤα... καγκουρό στο yellowmedia (vid)\nΈτσι χάρηκαν τη γκολ της νίκης\nΚέρκεζ: «Όταν σκοράρεις νωρίς, κάποιοι νομίζουν ότι τελείωσε»\nΤι είπε για τη δύσκολη νίκη της ΑΕΛ\n109’’, 32 πάσες, το γκολ της σεζόν!\nΠρέπει να δούμε πολλά για να ξεπεραστεί…\nΑντωνίου: «Έχουμε την εμπειρία και την ποιότητα»\nΣτάθηκε στα χαρακτηριστικά που έφεραν τη νίκη\nΚυριάκου: «Χαρά μου να βοηθώ την ομάδα»\nΟ αμυντικός της ΑΕΛ μίλησε μετά τη νίκη επί της Δόξας\nΑΕΛ: Με Μπάμπιτς στην αιχμή\nΔύο οι αλλαγές σε σχέση με το ματς με ΕΝΠ\nΑΕΛ: Πρόβλημα με Μαέ\nΠώς διαφοροποιούνται τα πλάνα του Κέρκεζ\nΗ ΑΕΛ μετά το Β' παγκόσμιο (pic)\nΠάμε πίσω στο 1945\nΑΕΛ: Πήρε τα πιο πολλά… likes\nΠρωταγωνιστής ο Παπαφώτης\nΑΕΛ: Χαφ… στον χορό των γκολ\nΈνα από τα βασικά συστατικά στο εμπλουτισμένο επιθετικό ρεπερτόριο των «γαλαζοκιτρίνων»\nΠαπαφώτης: «Γιατί όχι να μην διεκδικήσουμε ένα τίτλο» (vid)\nΔείτε στο βίντεο τι δήλωσε ο άσος της ΑΕΛ\nΣτην ακαδημία ΑΕΛ το κρούσμα\nΑΕΛ: Ήδη μέσα ο Αβραάμ\nΑΕΛ: Αντίδραση «Σόφο» για τα αποδυτήρια\nΠαράπονα από τον πρόεδρο στους αρμόδιους για το γήπεδο\nΣοφοκλέους: «Να είναι λειτουργικό το γήπεδο»\n«Θα βρούμε τις λύσεις», συμπλήρωσε\nΕνημερώνονται οι ομάδες για την πορεία των έργων\nΜιχαηλίδης: «Δεν υπάρχει καμία καθυστέρηση»\nΣημείωσε ότι το γήπεδο θα είναι έτοιμο τον Μάιο του 2022\nΚέρκεζ: «Το lockdown με άλλαξε…» (βίντεο)\n«Κάθε χρόνο θέλω να γίνομαι καλύτερος», τονίζει ο προπονητής της ΑΕΛ\nΑΕΛ: Τα κανόνια του 1936!\nΜια ομάδα με εντυπωσιακές νίκες, αλλά χωρίς σταθερότητα\n21/10/2020 | ΑΕΛ\nΑΕΛ: Πάμε πέντε χρόνια πίσω\nΑν αρχίσει και σκοράρει…\nΑΕΛ: Λύση μέσω... Β' Σλοβακίας για Γκοντάλ\nΑΕΛ: Η κίτρινη του Κερκέζ και το επικοινωνιακό κενό


Φτιάξε βάση κορνίζας με ένα πιρούνι! - www.olivemagazine.gr\nΑπό: OliveMagazine | 14.02.2020 | Συμβουλές\nΕίχες σκεφτεί ποτέ ότι μπορείς να χρησιμοποιήσεις διαφορετικά ένα πιρούνι πέρα από το φαγητό; Για παράδειγμα, μπορείς να φτιάξεις μια όμορφη βάση κορνίζας απλά και οικονομικά! Θα σου δείξουμε πως και τι πρέπει να κάνεις.\nΑρχικά χρειάζεσαι πένσα και παλιά πιρούνια. Με την πένσα μπορείς να λυγίσεις τα «δόντια», που βρίσκονται στην εξωτερική πλευρά κάθε πιρουνιού. Ιδανικά, άφησε 2-3 εκατοστά από τη βάση τους. Επίσης, πρόσεξε τα λυγισμένα δόντια να δημιουργούν μεταξύ τους μια νοητή ευθεία. Με αυτόν τον τρόπο θα ξέρεις ότι ο σκελετός της κορνίζας θα είναι σταθερός.\nΤο ίδιο κάνεις για να λυγίσεις και τα μεσαία δόντια του πιρουνιού προς την αντίθετη φορά από εκείνη που έστριψες τα εξωτερικά δόντια. Άφησε περίπου 2 εκατοστά περιθώριο από τη βάση τους και λύγισε τα δόντια του πιρουνιού κατά 90 μοίρες. Τέλος, μέτρησε μισό εκατοστό από την άκρη κάθε μύτης και φτιάξτε τις, ώστε να «κοιτούν» προς τα πάνω. Αν οι δύο μύτες είναι κοντά η μία στην άλλη, χρησιμοποίησε την πένσα για να μεγαλώσεις την μεταξύ τους απόσταση. Για να σε βοηθήσουμε να φτιάξεις την κορνίζα σου, σου δίνουμε και το παρακάτω βίντεο για να έχεις καλύτερη εικόνα.\nΠώς ένα πορτοκάλι γίνεται αρωματικό κέρι σε 1 λεπτό;\nκορνίζα, πιρούνι, χρήσεις πιρουνιού


Γαργαλιάνοι: Υποφέρουν κατακαλόκαιρο με το σκουπιδαριό - ΕΦΗΜΕΡΙΔΑ ΘΑΡΡΟΣ\nHomeΡΟΗ ΕΙΔΗΣΕΩΝΓαργαλιάνοι: Υποφέρουν κατακαλόκαιρο με το σκουπιδαριό\nΣύμφωνα με τους ισχυρισμούς τους, υπάρχουν γειτονιές και δρόμοι που δε γίνεται αποκομιδή απορριμμάτων επί εβδομάδες. Όπως λένε χαρακτηριστικά, στο δρόμο έξω από το σπίτι του επικεφαλής της παράταξης «Η Τριφυλία ΑλλάΖΕΙ», Στάθη Ανδρινόπουλου, δεν έχει περάσει απορριμματοφόρο και δεν έχει γίνει αποκομιδή τουλάχιστον εδώ και δεκαπέντε μέρες, με συνέπεια ο κάδος της γειτονιάς να έχει γεμίσει και να είναι δίπλα σωρός σκουπίδια. Το ίδιο συμβαίνει και σε άλλα σημεία όπου δεν έχει γίνει αποκομιδή εδώ και τουλάχιστον είκοσι δύο μέρες.\nΟι ίδιοι σημειώνουν πως έδειξαν κατανόηση τις μέρες της φωτιάς στον παράνομο σκουπιδότοπο στο Αλιμάκι, οπότε δε γινόταν αποκομιδή, αλλά πλέον η κατάσταση είναι ανυπόφορη και δε μπορούν να αναπνεύσουν. Ήδη, δε, έχουν κάνει την εμφάνισή τους ζωύφια και τρωκτικά και κινδυνεύει η δημόσια υγεία, ενώ υποβαθμίζεται το περιβάλλον και υπάρχει κίνδυνος πρόκλησης πυρκαγιάς. Πολλά είναι και τα σχόλια και οι δημοσιεύσεις για το σκουπιδαριό στα social media.


Βύσμα από χάλυβα Suplux 1 | Lambakaifotismos\nΒύσμα από χάλυβα Suplux 1\nΣύγχρονος τεχνικός προβολέας για την πρίζα. Καλά ρυθμιζόμενο και εύκολο στη χρήση με τον ελκυστικό διακόπτη.\nΚωδικός προϊόντος 89024\nΓενικές διαστάσεις Bάθος 13 cm - ύψος 8 cm - μήκος 8 cm\nΠακέτο ύψος 44 cm - μήκος 59,5 cm - πλάτος 24 cm


Εκτός Σχεδίου-Αριστερή Ριζοσπαστική Κίνηση στη Νέα Ιωνία: Εκτός Σχεδίου: Πολιτική Εκδήλωση μνήμης προς τιμή του συντρόφου μας Βασίλη Κοντομήτρου, Κυριακή 14 Φλεβάρη 13:00,\nΈνα χρόνο μετά, θέλουμε να σου πούμε ότι είσαι κοντά μας Βασίλη…\nΕίσαι μαζί μας στους αγώνες μας, στις απεργίες και τις καταλήψεις, στις μεγάλες συγκρούσεις. Είσαι μαζί μας και στα γλέντια και στις χαρές μας, λέμε τις ιστορίες που μας έλεγες με το τσιπουράκι στο χέρι… κ τις ατάκες σου που μας έκαναν να ξεκαρδιζόμαστε στα γέλια…\nΓι αυτό αποφασίσαμε να κάνουμε μια εκδήλωση στις 14 Φλεβάρη στη μνήμη σου, μια εκδήλωση για να γλεντήσουμε, όπως εσύ θα ήθελες, σα γνήσιος εραστής της ζωής που τόσο αγαπούσες.\nΘα’ ναι μια εκδήλωση με όλους τους συντρόφους και τις συντρόφισσες μας, και τους πιο νέους συντρόφους μας στο σχήμα που δεν σε γνώρισαν, αλλά νιώθουν σα να σε ξέρουν, τους φίλους σου και τους συναδέλφους σου και φυσικά την οικογένειά σου, όπου θα μιλήσουμε, θα φάμε, θα τραγουδήσουμε θα αισθανθούμε για μια ακόμα φορά πραγματικά τυχεροί που σε γνωρίσαμε.\nΚαι είναι πραγματικά τυχεροί όσοι σε γνώρισαν Βασίλη, σύντροφε και φίλε μας.\nΑκολουθεί το βίντεο που θα προβάλουμε στην εκδήλωση


Άρθρα / σχόλια για AGM - GizChina Greece\nPosts in category AGM\nApple: Είχε πενταπλάσια κέρδη από την Huawei το 1ο τρίμηνο 2019\nΠριν από λίγο καιρό, η Huawei δημοσίευσε τα οικονομικά αποτελέσματα του πρώτου τριμήνου για το 2019. Σύμφωνα με τα στοιχεία αυτά, η εταιρεία παρουσίασε αύξηση …\nAGM X2: Φιλοδοξεί να γίνει το καλύτερο ανθεκτικό camera phone\nJimmy Gr, 28 Απριλίου 2017\nΑπό τότε που αποκαλύφθηκε ένα μέρος των προδιαγραφών του AGM X2 στο MWC 2017, η επερχόμενη τερατώδης ναυαρχίδα έχει τραβήξει την προσοχή αρκετών παραγόντων της …\nAGM A1Q: Νέο σκληροτράχηλο, με μπαταρία 4050mAh\nChris, 17 Απριλίου 2017\nΗ AGM είναι μια εταιρεία που κατασκευάζει σκληροτράχηλα smartphones, και τον προσεχή καιρό θα παρουσιάσει μερικά νέα μοντέλα. Ένα από αυτά θα είναι το σκληροτράχηλο …\nAGM A8: Έρχεται με προεγκατεστημένο λειτουργικό Remix OS\nJimmy Gr, 17 Απριλίου 2017\nΟι custom ROMs είναι μία από τις σπουδαίες δυνατότητες που μας επιτρέπει να έχουμε το οικοσύστημα του Android. Σε πολλές περιπτώσεις κατάφεραν να παρατείνουν τη …


Ο Χρήστος Μποκόρος στον Τεχνοχώρο ΑΠΟΘΗΚΗ στη Νικήτη - Χαλκιδική Πολιτική\nΑρχική/Χαλκιδική/Ο Χρήστος Μποκόρος στον Τεχνοχώρο ΑΠΟΘΗΚΗ στη Νικήτη\nΟ Δήμος Σιθωνίας, συνεχίζοντας τη συνεργασία με κορυφαίους Έλληνες δημιουργούς, φιλοξενεί για το καλοκαίρι του 2018 στον Τεχνοχώρο ΑΠΟΘΗΚΗ στη Νικήτη, την έκθεση ζωγραφικής ‘’ΦΩΤΙΣΜΕΝΑ’’ του Χρήστου Μποκόρου, ενός απο τους μεγαλύτερους Έλληνες ζωγράφους\nΕκεί βρεθήκαμε με αφορμή τα τηλεοπτικά γυρίσματα της εκπομπής «Πολιτιστικό Ημερολόγιο» και ξεναγηθήκαμε από τον κ. Μιχάλη Μουστάκα.\nΜε την έκθεση ζωγραφικής ‘’ΦΩΤΙΣΜΕΝΑ’’ ο Χρήστος Μποκόρος μετά τις πρόσφατες ατομικές του εκθέσεις στο Μουσείο Μοντέρνας Τέχνης της Μόσχας και στο Μουσείο Μπενάκη και τις ομαδικές, μεταξύ άλλων στο Παρίσι, το Πεκίνο και την Ακαδημία Αθηνών, παρουσιάζει μία επιλογή από τα έργα του στη Νικήτη, στο χώρο των παλιών αποθηκών του Γεωργικού Συνεταιρισμού.\nΤα έργα του, λάδι σε πανιά και ξύλα ποικίλων διαστάσεων, επικαιροποιούν το παράδοξο της μνήμης σε καιρούς καταναλωτικής αφασίας και..\nΟ Χρήστος Μποκόρος γεννήθηκε το 1956 στο Αγρίνιο, όπου έζησε τα παιδικά και εφηβικά του χρόνια. Σπούδασε Νομικά στο Δημοκρίτειο Πανεπιστήμιο Θράκης (1975-1979) και Ζωγραφική στην Aνωτάτη Σχολή Kαλών Tεχνών της Aθήνας (1983-1989). Το 1992 τιμήθηκε με το Μεγάλο Βραβείο του Διεθνούς Φεστιβάλ Ζωγραφικής της Cagnes-sur-Mer και το 1993 με το βραβείο της πόλης Saint-Paul-de-Vence στην Μεσογειακή Μπιενάλε της Νίκαιας, στην Νότια Γαλλία.\nΤο 2016 αναγορεύτηκε επίτιμο μέλος της Ρωσικής Ακαδημίας των Τεχνών στην Μόσχα. Από το 2017 είναι τακτικό μέλος του Διοικητικού Συμβουλίου της Εθνικής Πινακοθήκης. Έργα του έχουν παρουσιαστεί σε ελληνικές και διεθνείς διοργανώσεις πολυάριθμων πολιτιστικών ιδρυμάτων και βρίσκονται αναρτημένα σε δημόσιες και ιδιωτικές συλλογές εντός και εκτός της Ελλάδος.


Βαρουφάκης: Είχαμε Plan X – Το Βερολίνο μας ανέτρεψε δάνειο από τη Κίνα\nΤετάρτη, 20 Ιανουάριος 2016 12:35\nΣτο παρασκήνιο των δραματικών διαβουλεύσεων της πρώτης κυβέρνησης ΣΥΡΙΖΑ, στις αντιδράσεις των Ευρωπαίων και στο πως φτάσαμε μέχρι το δημοψήφισμα, τα capital controls και το νέο μνημόνιο αναφέρεται σε συνέντευξη εφ’ όλης της ύλης ο πρώην υπουργός Οικονομικών Γιάνης Βαρουφάκης στην εκπομπή «Ιστορίες» με τον Αλέξη Παπαχελά στον τηλεοπτικό σταθμό ΣΚΑΪ.\nΟ κ. Βαρουφάκης παραδέχεται ότι ηχογραφούσε τις συνεδριάσεις του Eurogroup. «Ναι είναι αλήθεια (…) Το πρώτο κράτησε πάνω από 10 ώρες. Επειδή ήταν και το βάπτισμα του πυρός και ήταν ένα ιδιαίτερα έντονο Eurogroup, όπου έφτανες στα όρια της σωματικής\nεξόντωσης (…). Συνειδητοποίησα βγαίνοντας από αυτό ότι εάν πάω στο ελληνικό κοινοβούλιο, στη Βουλή και μου ζητηθεί να απαντήσω σε συγκεκριμένα ερωτήματα, τί είπε ποιός, πότε σε απάντηση του άλλου, δε θυμόμουν, ήταν αδύνατο» είπε και συνέχισε:\n“ Ζήτησα από τη Μ.Ε.Α, τη μόνιμη ελληνική αντιπροσωπεία, να μου δώσει πρακτικά και τότε συνειδητοποίησα με απίστευτη έκπληξη ότι δεν κρατούνται πρακτικά. Ήταν ηθική μου υποχρέωση ως ΥΠΟΙΚ μιας χώρας, η οποία βρίσκεται στην κόψη του ξυραφιού να μπορώ να απαντώ στα ερωτήματα του Πρωθυπουργού, των συναδέλφων στο Υπουργικό συμβούλιο, των βουλευτών και των δημοσιογράφων στο τί είπε ποιός, πού, εφόσον κρίνω ότι πρέπει να το πω. Οπότε είχα υποχρέωση να τα ηχογραφώ. Νομίζω ότι όλοι ηχογραφούν, αν δεν το κάνουν πράττουν πάρα πολύ άσχημα.”\nΜάλιστα ο κ. Βαρουφάκης τονίζει μετά το Eurogroup της Ρίγας, έδωσε τα στικάκια με την ηχογράφηση στην ομάδα πολιτικής διαπραγμάτευσης. «Αν τα άκουσαν ή δεν τα άκουσαν, δε γνωρίζω. Αλλά εγώ τα κατέθεσα για να γνωρίζουν».\nΟ πρώην υπουργός Οικονομικών παραδέχεται πως υπήρχε εναλλακτικό σχέδιο, επικεφαλής της ομάδας που το εκπόνησε ήταν ο ίδιος. «Επικεφαλής ήμουν εγώ, δε θέλω να αναφερθώ στα ονόματα και δε θα αναφερθώ για ένα συγκεκριμένο λόγο. Πρώτον, γιατί δε θεωρώ ότι εγώ το έκανα. Ο κύριος Πρωθυπουργός, ήταν δική του εντολή αυτής της ομάδας. Τα κείμενα, τα οποία παρήχθησαν στο πλαίσιο της προσπάθειας και η σύσταση αυτής της ομάδας νομίζω είναι ζήτημα εκείνου να το ανακοινώσει στον Τύπο, εάν και όποτε κρίνει» σημείωσε και πρόσθεσε:\n«Αυτό ήταν το πλάνο στην περίπτωση που ο κος. Σόϊμπλε και άλλοι, όπως ο ΥΠΟΙΚ της Σλοβακίας, της Φινλανδίας, που συνεχώς απειλούσαν με εκπαραθύρωση της Ελλάδας από το ευρώ. Σε περίπτωση που παρανόμως προσπαθούσαν να μας εκδιώξουν, εκπαραθυρώσουν, πώς θα αντιδρούσαμε. Αυτό είναι το plan x. Tώρα αυτό δεν έχει καμία σχέση με τα εργαλεία τα οποία θέλαμε να χρησιμοποιήσουμε για να βελτιώσουμε τη διαπραγματευτική μας θέση απέναντι στον κ. Ντράγκι, απέναντι στην κα. Λαγκάρντ».”\nΚατά τον πρώην υπουργό Οικονομικών, το βασικό όπλο της Αθήνας, θα ήταν η απειλή για αναδιάρθρωση των ελληνικών ομολόγων, αξίας 27 δισεκατομμυρίων ευρώ, που κατέχει η Ευρωπαϊκή Κεντρική Τράπεζα.\nΟ κ. Βαρουφάκης είπε μάλιστα ότι ενώ εκείνη την περίοδο η Αθήνα είχε έλθει σε συμφωνία με την Κίνα για δανειακή στήριξη, η συμφωνία «ανετράπη […] με ένα τηλεφώνημα από το Βερολίνο» στο Πεκίνο και εξηγεί:\n“Στόχος μας ήταν να δείξουμε ότι η Ελλάδα έχει τη δυνατότητα να συνάψει πιστωτικές συμφωνίες με άλλες χώρες έτσι ώστε να αυξήσουμε την πίεση στην ΕΚΤ να κάνει το καθήκον της ουσιαστικά. Αυτή η συμφωνία επήλθε, ανετράπη όμως, με ένα τηλεφώνημα από το Βερολίνο.”\nΕστάλη στην ΟΔΥΣΣΕΙΑ, 20.1.2016, Tribune


Στις 19 Απριλίου η προ ημερήσιας διάταξης συζήτηση - Newpost.gr\nΣτις 19 Απριλίου η προ ημερήσιας διάταξης συζήτηση για την ασφάλεια\nΤην Τρίτη 19 Απριλίου θα διεξαχθεί η προ ημερήσιας διάταξης συζήτηση για την ασφάλεια και το προσφυγικό που ζήτησε πρόσφατα η Νέα Δημοκρατία.\nΔημοσίευση 8 Απριλίου 2016, 06:15\nΣε αυτή την απόφαση προχώρησε χτες η διάσκεψη των προέδρων της Βουλής.\nΤο αίτημα της ΝΔ:\nΟι δολοφονικές τρομοκρατικές επιθέσεις στην καρδιά της Ευρώπης έχουν σοβαρότατες συνέπειες για όλα τα Ευρωπαϊκά Κράτη και για το κάθε ένα χωριστά.\nΕίναι βέβαιο ότι οι αποφάσεις και οι αντιδράσεις μας δεν πρέπει να είναι προϊόν φόβου.\nΌμως, εξίσου βέβαιο είναι ότι η ασφάλεια είναι θεμελιώδες αγαθό για τη ζωή των πολιτών και προϋπόθεση της Ελευθερίας και της Δημοκρατίας.\nΗ ασφάλεια των πολιτών αναδεικνύεται ως ύψιστη προτεραιότητα για κάθε Δημοκρατικό Κράτος.\nΤαυτόχρονα - ειδικά για την Ελλάδα - γίνεται αναπόδραστη η ανάγκη εξέτασης του ζητήματος ασφάλειας στις νέες συνθήκες που βιώνει η χώρα εξ’ αιτίας της δραματικής κατάστασης στο προσφυγικό - μεταναστευτικό, κατάστασης που δεν προβλέπεται να βελτιωθεί για μεγάλο χρονικό διάστημα.\nΑντιθέτως, μετά τις τελευταίες τρομοκρατικές επιθέσεις και το κλίμα που διαμορφώνεται σε πολλά κράτη - μέλη της Ε.Ε., βάσιμα μπορεί να υποστηριχθεί ότι τόσο η πρόσφατη συμφωνία Ε.Ε. - Τουρκίας όσο και οι προϋπάρχουσες ευρωπαϊκές συμφωνίες και ρυθμίσεις για επανεγκατάσταση (relocation) προσφύγων, θα αντιμετωπίσουν πρόσθετα προβλήματα στην εφαρμογή τους.\nΑυτό θα σημάνει επιπλέον βάρος σε μια ήδη εξαιρετικά δύσκολη - σχεδόν εκτός ελέγχου - κατάσταση στο προσφυγικό - μεταναστευτικό.\nΣε αυτές τις συνθήκες το ζήτημα της ασφάλειας των πολιτών, της προστασίας της ζωής και της σωματικής τους ακεραιότητας, αλλά και των θεμελιωδών ελευθεριών τους γίνεται θέμα ζωτικής σημασίας για τους Έλληνες πολίτες και για τη χώρα.\nΓια όλους τους ανωτέρους λόγους\nΤην διενέργεια προ Ημερησίας Διατάξεως Συζήτησης με θέμα την ασφάλεια των πολιτών\nΒΟΥΛΗ ΝΕΑ ΔΗΜΟΚΡΑΤΙΑ


Ζυμωτό ψωμί Ζυμωτό ψωμί Bαθμολογία: 4.6607 56 ψήφοι\nΕύκολος τρόπος παραγωγής φρέσκου, ζυμωτού ψωμιού από τα χεράκια σας, χωρίς προζύμι! photo: ΧΩΡΙΑΤΙΣΣΑ\n1 κιλό δυνατό αλεύρι 2 φακελάκια μαγιά ξερή 2 κουταλάκια αλάτι ζεστό νερό (όσο πάρει) Στα γρήγορα\n59 λεπτάΠροετοιμασία: 59' (7 ψήφοι) 59 λεπτάMαγείρεμα: 54' (7 ψήφοι) Πώς το κάνουμε:\nΛιώστε τη μαγιά με το αλάτι σε 1 φλυτζάνι ζεστό νερό Σε ενα μεγάλο μπωλ ρίξτε το αλεύρι με την λιωμένη μαγιά και το αλάτι Αρχίστε να ζυμώνετε, ρίχνοντας σιγά σιγά όσο ζεστό νερό χρειαστεί, μέχρι να πετύχετε ζύμη μαλακή, να μην κολλά στα δάχτυλα Ζυμώνετε τη ζύμη μέχρι να γίνει ελαστική προσθέτοντας λίγο αλεύρι αν χρειαστεί Τη μοιράζετε σε 2 ίσα μέρη (φρατζόλες ή καρβελάκια) και τα βάζετε σε λαδωμένα σκεύη. Στρογγυλά ταψάκια για τα καρβελάκια ή μακρόστενες φόρμες για τις φρατζόλες Μπορείτε να βάλετε όλη τη ζύμη σε ένα ταψί ή φόρμα αν θέλετε 1 κιλό και όχι 2 τεμάχια του μισού κιλού Σκεπάστε με αλευρωμένη πετσέτα και βάλτε τα στο φούρνο 25 βαθμών για να υπάρχει ζέστη και να φουσκώσουν μέχρι να φτάσουν στο χείλος του ταψιού Τρυπήστε τη ζύμη σε μερικά σημεία και ψήστε τα ψωμάκια στους 200 βαθμούς να ροδοψηθούν Μόλις είναι έτοιμα,αλείψτε τις επιφάνειες με ελαιόλαδο για να μαλακώσει η κόρα Διατηρείστε τα τυλιγμένα σε πετσέτα και κλεισμένα σε σακούλα αν θα τα καταναλώσετε σύντομα ή σε σακούλα στην κατάψυξη Λίγα μυστικά ακόμα\nΨωμί με μέλι Χωριάτικο ψωμί με μπαχαρικά (4)\nΣπιτικό ψωμί τσιαπάτα (26)\nΤο ψωμί του Αθηναίου Το ψωμάκι μου Το πιο εύκολο ψωμί του κόσμου Αφράτο ψωμάκι μαργαρίτα (115)\nΨωμί χωριάτικο αληθινό (2)\nΗ πλεξούδα της Χάιντι (32)\nΣχόλιο από NTINA, 19-11-07\nΠεταλουδιτσα μου ,πες μου ποση αποσταση μαλλον σε πια σχαρα του φουρνου θα το βαλω ,με τη θερμοκρασια αυτη ,γιατι εγω ξερω στον αεροθερμο φουρνο.ΕΥΧΑΡΙΣΤΩ\nΣχόλιο από ΠΕΤΑΛΟΥΔΙΤΣΑ, 30-11-07\nΕγώ το βάζω στην πρώτη σχάρα του φούρνου.Το είχα βάλει και στη δεύτερη αλλά δεν ψηνόταν καλά από κάτω.\nΣχόλιο από Ναυσικά, 13-5-08\nΕίμαι εξαιρετικά περήφανη που ζύμωσα ψωμί!!! Πολύ εύκολη συνταγή και έγινε μούρλια το ψωμάκι! Χώρισα τη ζύμη και ατομικά καρβελάκια με φέτα, λάδι και βασιλικό-έγιναν μούρλια, ό,τι πρέπει για δεκατιανό! #\nΣχόλιο από ΜΑΡΕΛΙ, 14-5-08\nΠεταλουδιτσα μολις ξεφουρνισα τα πεντανοστιμα καρβελακια.Φουσκωσαν πολυ και εγιναν πολυ γρηγορα.Μου φαινεται θα καθιερωθει η συνταγη σου.\nΣχόλιο από ΠΕΤΑΛΟΥΔΙΤΣΑ, 19-5-08\nΠολύ χαίρομαι που σας άρεσε! Εγώ πολλές φορές τυχαίνει να βάζω 1 μέρος σκληρό αλεύρι και 1 μέρος κίτρινο που γίνεται πάλι πολύ καλό!\nΣχόλιο από ΠΕΤΑΛΟΥΔΙΤΣΑ, 31-8-08\nΓια ποικιλία ψωμιών, τυλίξτε στη ζύμη κομματάκια ελιάς καλαμών ή τριμμένη φέτα με ρίγανη ή κάντε ψωμί μυρωδικών με γλυκάνισο, σκόρδο, κρεμμύδι.Είναι τέλειο!\nΣχόλιο από Ginger, 31-8-08\nΠολύ καλό το ψωμάκι! Πρώτη φορά έφτιαχνα ψωμί, αλλά μου άρεσε και θα ξαναφτιάξω! Έβαλα αλεύρι για όλες τις χρήσεις και σκληρό (λίγο περισσότερο σε σχέση με αυτό για όλες) και λίγο αλεύρι που βάζουμε στο τσουρέκι. Δεν ξέρω αν έκανα καλά, αλλά βγήκε αφράτο! #\nΣχόλιο από ΠΕΤΑΛΟΥΔΙΤΣΑ, 2-9-08\nKαι το αλευρι για τσουρεκι ειναι σκληρο αλευρι. Αν ηταν αφρατο, τοτε ολα καλα!Δοκιμασε την επομενη να κανεις καρβελακι γεμιστο με ελιτσες η φετα η μυρωδικα..κανε μεγαλο καρβελι η ατομικα καρβελακια η φρατζολακια! Δε θα το μετανιωσεις!\nΣχόλιο από λωξαντρα, 8-10-08\nπεταλουδιτσα, νωπη μαγια χρησιμοποιω σχεδον για ολα και δεν ειχα ποτε προβλημα\nΑγοραζω απ΄το φουρνο, και τη βαζω στη καταξυξη αν ειναι πολυ.\nΜηπως την αφησες κοντα σε ζεστο μερος και ξινισε λιγο πριν τη χρησιμοποιησεις?\nΣχόλιο από ΠΕΤΑΛΟΥΔΙΤΣΑ, 8-10-08\nΟχι λωξαντρα δεν εκανα κατι τετοιο. Δεν με ικανοποιει η νωπη μαγια οπως η ξηρη!Οτι φτιαξω με νωπη,χαλαει και ξινιζει πολυ γρηγορα σε σχεση με την ξερη,που με εκεινη δεν εχει συμβει κατι τετοιο!Επισης,μια αρτοποιος μου χει πει πως δεν κανει να βαζουμε στην καταψυξη τη νωπη μαγα!\nΣχόλιο από ΡΕΘΥΜΝΟ, 11-2-09\nΤο έφτιαξα προχτές και βγήκε υπέροχο.Μπορείς σε παρακαλώ να μου πεις αν βάλω 3 ίσα μέρη διάφορα άλευρα θα βγει εξίσου καλό?\nΣχόλιο από Fagitaki, 14-2-09\nΤο έφτιαξα εχθές και βγήκε ένα υπέροχο ψωμάκι. Ήταν η δεύτερη προσπάθεια που έκανα, και η πρώτη δεν ήταν ακριβώς πετυχημένη....\nΣχόλιο από ΧΩΡΙΑΤΙΣΣΑ, 27-3-09\nΜετά από όλα τα καλά σχόλια,είπα να δοκιμάσω και εγώ να φτιάξω πρώτη φορά ψωμί με την συνταγή αυτή.Έβαλα κίτρινο αλεύρι για χωριάτικο.Έγινε πολύ καλό!Ο άντρας μου έβαλε λάδι σε ένα πιάτο και όλο βούταγε ψωμάκι.Και δεν είναι εύκολος με το ψωμί!Θέλω να ρωτήσω κάτι όμως.Πόση ώρα το ψήνουμε,γιατί δεν λές;Και επειδή εγώ δεν έβαλα το ζυμάρι σε φόρμα,πόση ώρα το αφήνεις να φουσκώσει;Θέλω να το τελειοποιήσω...ευχαριστώ\nΣχόλιο από ΠΕΤΑΛΟΥΔΙΤΣΑ, 28-3-09\nτο ψησιμο ειναι αναλογα με το φουρνο εμενα παιρνει 1 ωρα και κατι.για το φουσκωμα δεν υπαρχει χρονος, θα το δεις με το ματι, σε οτιδηποτε κ αν το βαλεις,ταψι η φορμα, πρεπει ν φτασει στο χειλος να διπλασιαστει..\nΣχόλιο από joannaa, 28-3-09\nΜπορεί να γίνει και με αλεύρι για όλες τις χρήσεις γιατί δεν έχω σκληρό αυτή τη στιγμή?\noxiεμενα ποτε δ εχει γινει καλο ετσι!ν ξερεισ παντα σκληρο σε ολεσ τισ ζυμεσ με μαγια!\nΝομιζω εχεις δικιο γιατι στο παρελθον ειχα επιχειρησει αλλη συνταγη με αλευρι για ολες τις χρησεις και εγινε σαν ζυμη για πιτσα!\nΣχόλιο από ΧΩΡΙΑΤΙΣΣΑ, 29-3-09\nΕυχαριστώ πεταλουδίτσα.Εμένα ψήθηκε καλά στα 50 λεπτά ,γι'αυτό ρώτησα.Αλλά έχεις δίκιο είναι ανάλογα τον φούρνο.Μου φώσκωσε και διπλασιάστηκε σε όγκο.Απλά επειδή δεν ξέρω,αναρωτιέμαι άν το άφηνα παραπάνω ώρα, θα φούσκωνε και άλλο;Να'σαι καλά πάντως...φάγαμε χειροποίητο,φρέσκο ψωμάκι,για πρώτη φορά.Αφού λέω να καταργήσουμε εντελώς το αγοραστό και να ζυμώνω ,να ψήνω και να το φυλάω στην κατάψυξη.Σήμερα είναι εξίσου καλό,σαν φρέσκο.Διατηρείται.\nΣχόλιο από ΠΕΤΑΛΟΥΔΙΤΣΑ, 29-3-09\nαπο τη στιγμη που ξεπερνα το χειλος του σκευους κατα πολυ ειναι ok! αν το αφηνες κι αλλο, ισως "χυνοταν" εξω!επισης, αν δεν εχει πολυ ζεστη στο σπιτι 1 καλη ιδεα ειναι να το αφησεις σκεπασμενο στο τραπεζι να φουσκωσει ολη νυχτα μονο του κ το πρωι να το ψησεις!\nΞαναφτιάχνω σήμερα,γιατί μας άρεσε πολύ και ο άντρας μου ζητούσε ψωμάκι.Όλο υπονοούμενα ήταν.Ευχαριστώ και πάλι για την συνταγή.Εγώ δεν το βάζω σε σκεύος,το πλάθω 2 μακρόστενες φραντζόλες και τις βάζω σε ταψί για κουλουράκια να φουσκώσουν και εκεί τις ψήνω κιόλας.Γι'αυτό και ρώτησα,πάντως ευχαριστώ.\nΣχόλιο από Nataly, 31-3-09\nΩραία συνταγή, ωραία και τα σχόλια, με πείσατε!!!αύριο θα πάρω ξηρή μαγιά, θα το φτιάξω και επανέρχομαι με σχόλια. προς το παρόν 3 πηρουνάκια.\nTo φτιάξαμε εχθές με την πεθερά μου που έφερε τις φόρμες και το σκληρό αλεύρι κι έγινε καταπληκτικό!συγχαρητήρια. τα πηρουνάκια είναι κι απ τις δυο μας!!!\nΣχόλιο από ΠΕΤΑΛΟΥΔΙΤΣΑ, 12-4-09\nΝΑ ΣΤΕ ΚΑΛΑ!ΠΟΛΥ ΩΡΑΙΑ Η ΦΩΤΟ!\nΣχόλιο από Nataly, 13-4-09\nδιάλεξα την φωτογραφία για το μωράκι μου που έρχεται σε 2 μήνες, προς το παρόν είμαστε ακόμα 2 σε 1. το ψωμάκι σου κάνει θράυση τις τελευταίες 10 μέρες!!! συγνώμη για τον αρχικό βαθμό, ήμουν καινούρια στην παρέα και δεν ήξερα!τώρα 5 πηρουνάκια ασυζητητί!!!\nΣχόλιο από ΠΕΤΑΛΟΥΔΙΤΣΑ, 13-4-09\nΣχόλιο από ΧΩΡΙΑΤΙΣΣΑ, 24-4-09\nΒάζω και άλλα πιρουνάκια.Τέλος το αγοραστό για μας...άμα δεν φουρνίσω θα με φάνε στο σπίτι..χαχαχα..τα ευχαριστώ δεν αρκούν Πεταλουδίτσα...μέχρι και η δύσκολη πεθερά μου είπε καλό λόγο(πράγμα σπάνιο σε διαβεβαιώνω!)....Θα ήθελα να ρωτήσω αν το έχετε κάνει με ολικής.Να δοκιμάσω ή δεν θα γίνει καλό;;\nΣχόλιο από ΠΕΤΑΛΟΥΔΙΤΣΑ, 24-4-09\nΕΧΩ ΣΥΝΤΑΓΗ ΓΙΑ ΨΩΜΙ ΟΛΙΚΗΣ ΑΛΕΣΗΣ ΣΤΟ SITE.ΠΕΤΥΧΗΜΕΝΗ!\nΣχόλιο από Aether, 30-5-09\nAuti h syntagi epivevewnei ton kanona "ta pio orea pragmata einai k ta pio apla" .. To ekana k vgike polyyy wraio, next time tha valw mesa k mia koutalia skoni skordou k mia elaiolado :D\nΣχόλιο από Tania, 1-6-09\nΠροσπαθώ καιρό να φτιάξω αλλά όλες οι συνταγές είχανε και λίγο λάδι και μου εβγαινε πολυ λαδωμένο και δεν πετυχαινε.. Και η μαμά μου επέμενε να μη βαλω λάδι αλλα φοβόμουν να το επιχειρήσω.. Βλέπω καιρό τη συνταγή σου και εχθές πρώτη φορά το εκανα και ήταν υπέροχο! Ευχαριστω πολυ Πεταλουδίτσα μου για το ωραίο ψωμάκι σου..\nΣχόλιο από mele, 1-6-09\nΣε αντιστάσεις ψήνουμε κορίτσια?\nΣχόλιο από PITSOUF, 8-5-12\nΑν χρησιμοποιήσω τη συνταγή και τα χωρίσω σε μικρά ψωμάκια, ατομικά λογικά δεν θα έχω κάποιο πρόβλημα έτσι δεν είναι? Απλά φαντάζομαι θα χρειαστώ λίγο χρόνο ψησίματος...Δεν έχω ξανακάνει και τα θέλω για ένα τραπέζι που θα κάνω σε φίλους.\nΣχόλιο από Ναυσικά, 8-5-12\nΔεν θα έχεις κανένα απολύτως πρόβλημα. Θέλουν μόνο λίγο λιγότερο ψησιμο, αλλά δεν έχουν τεράστια διαφορά και στον χρόνο. Καλή επιτυχία!\nΣχόλιο από Gogo24, 9-5-13\nΜόλις έκανα την ζύμη και φουσκώνει στον φούρνο... να ρωτήσω κάτι επειδή πρώτη φορά κάνω ψωμάκι... ποσο περίπου νερό σας παίρνει, δν ήμουν σίγουρη αν ήθελε κι αλλο, σε κάποια φάση όμως έγινε λιγο σαν "γλιτσα" η ζύμη, λιγδερη και πρόσθεσα κι αλλο αλεύρι να ξαναγίνει ελαστική.. καλά έκανα? ευχαριστώ εκ των προτέρων για την απάντηση, ελπίζω να γίνει καλό!!!\nκαι κάτι άλλο!!! για τα βάλω στην κατάψυξη πρέπει να περιμένω να κρυώσουν? ευχαριστώ!\nΣχόλιο από icecream fan, 4-7-13\nΕχω δωσει ηδη 5 πηρουνακια για αυτη τη συνταγη, ομως θελω να ρωτησω αν ξερει κανεις/καμμια γιατι στο τελος το ψωμι εχει μια τρυπα στο κεντρο, κατι σαν κουφαλα δεντρου. Προφανως εγκλωβιζονται αερια εκει κατα το φουσκωμα. Μαλλον πρεπει να το τρυπησω, αλλα σε ποια φαση?\nΣχόλιο από magdalena86, 18-3-11\nΠεταλουδίτσα μου, σιγουρα σου αξίζουν περισσότερα από 5 πιρουνάκια, το ψωμάκι έγινε φανταστικό, πολύ ευκολη συνταγή.. Από εδώ και πέρα θα τρώμε φρέσκο ψωμάκι\nΗ μόνη διαφορά που έκανα κατά την εκτέλεση της συνταγής ήταν ότι το αλάτι το πρόσθεσα λιωμένο σε λίγο νερό όχι από την αρχή αλλά μετά από λίγα λεπτά ζυμώματος και επιπλέον πρόσθεσα και λίγο ελαιόλαδο..\nΣχόλιο από anny1, 13-5-11\nεφτιαξα το ψωμι με αλευρι για ολες τις χρησεις,ειναι η πρωτη φορα που εφτιαξα ψωμι κ ηταν τελειο αφρατο κ μαλακο.Ωραια συνταγη....\nΣχόλιο από foniko mpiskoto, 8-1-13\nμπράβο σου!πολυ ώραια συνταγή εγω χώρισα τη ζύμη σε στα 4 και έκανα ενα τυρόψωμο ενα σταφιδόψωμο 1 καρυδόψωμο και ενα ελιοψωμο\nΣχόλιο από FILIPPIA, 12-3-15\nΜε ένα φακελάκι μαγιά στο 1 κιλό αλεύρι και 2 κ.γλ.ζάχαρη που το άφησα στο ψυγείο για 20 ώρες σκεπασμένο (το λιγότερο μου είπαν 12 ώρες) ήταν ενα καταπληκτικό και ευκολο ζυμάρι που έφτιαξα ένα τυρόψωμο και ένα καρβέλι. Οι αναλογίες μου ήταν πιο κοντά στο δικό σου ψωμί και γι'αυτο το καταχωρώ σ'αυτή τη συνταγή αξίζει να δοκιμάσετε την παραλλαγή.\nΥπάρχει καλύτερη μυρωδιά από αυτή του φρέσκου, ... Ψωμί με προζύμι\nΤι καλύτερο από το σπιτικό προζυμένιο ψωμί; Εί... Τα συστατικά του ψωμιού


La Famiglia Ristorante, Φιλαδέλφεια - Κριτικές εστιατορίων - TripAdvisor\nLa Famiglia Ristorante: Εστιατόρια στην περιοχή\nΔραστηριότητες κοντά σε: La Famiglia Ristorante\nLa Famiglia Ristorante, Φιλαδέλφεια\nΝο 128 από 3.697 Εστιατόρια - Φιλαδέλφεια\n8 S Front St, Φιλαδέλφεια, PA 19106-3001\nΤο εστιατόριο La Famiglia Ristorante δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΛάβετε γρήγορα απαντήσεις από το προσωπικό του La Famiglia Ristorante και από προηγούμενους επισκέπτες.\nΔιεύθυνση: 8 S Front St, Φιλαδέλφεια, PA 19106-3001\nΑριθμός τηλεφώνου: +1 215-922-2803


ΤΑ ΜΥΣΤΙΚΑ ΤΗΣ … ΛΕΠΙΔΑΣ – Κοινωνική Καινοτομία – Εφημερίδα Έκφρασης των Πολιτών\nΗ συχνότητα αλλαγής του ξυραφιού εξαρτάται σαφώς από την πυκνότητα της τριχοφυΐας και γίνεται αντιληπτή από την αύξηση της πίεσης που εφαρμόζουμε κάθε φορά. Κατά μέσο όρο προτείνεται αντικατάσταση μετά από δέκα χρήσεις.\nΦυσικός αφρός ξυρίσματος: – Υλικά: 2κ.γ. ελαιόλαδο, 250γρ. σαπούνι μασσαλίας, 280-300γρ. νερό. -Εκτέλεση: Τρίβουμε στον τρίφτη όλο το σαπούνι και ρίχνουμε σε ένα κατσαρολάκι όλα τα υλικά. Ανακατεύουμε σε μέτρια θερμοκρασία μέχρι το μίγμα να θυμίζει λιωμένο βούτυρο. Προσθέτουμε για άρωμα κολώνια ή δυο σταγόνες αιθέριο έλαιο της αρέσκειας μας, αφήνουμε να κρυώσει και το βάζουμε σε γυάλινο βαζάκι.


Η EA ανακοίνωσε επίσημα το Apex Legends Mobile - Plaisio Blog\nΤο νέο Apex Legends Mobile είναι ανεξάρτητο από τις εκδόσεις του παιχνιδιού για κονσόλες και PC.\nΤο παραπάνω έγινε γνωστό μετά την επίσημη ανακοίνωση των EA και Respawn Entertainment για την ανάπτυξη του δημοφιλούς τίτλου για smartphones. Όπως περιμέναμε, το Apex Legends Mobile είναι βελτιστοποιημένο για οθόνες αφής με τον σκηνοθέτη του παιχνιδιού, Chad Grenier να υποστηρίζει ότι οι «βελτιστοποιήσεις έχουν ως αποτέλεσμα τον πλέον προηγμένο τίτλο μάχης battle royale που υπάρχει διαθέσιμος σε κινητό».\nΚαι όπως συμβαίνει και με άλλες περιπτώσεις, όπως για παράδειγμα με τις περιπτώσεις των PUBG Mobile και Call of Duty Mobile, το νέο παιχνίδι Apex Legends Mobile είναι εντελώς ανεξάρτητο από τις εκδόσεις του Apex Legends για κονσόλες ή για PC.\nΠρος το τέλος του μήνα μάλιστα ξεκινούν και τοπικές beta, όπως για την πλατφόρμα του Android στην Ινδία και στις Φιλιππίνες. Η Respawn Entertainment πριν το ευρύτερο rollout του παιχνιδιού στις πλατφόρμες Android και iOS αναμένεται να δοκιμάσει το παιχνίδι και σε άλλες περιοχές. Όπως είναι αναμενόμενο, το Apex Legends Mobile θα είναι free-to-play ενώ θα επιτρέπει microtransactions και battle passes για κοσμητικά αντικείμενα, ορισμένα εκ των οποίων δεν υπάρχουν στις εκδόσεις για PC και κονσόλες.\nNintendo: Επίσημη ανακοίνωση του LEGO Luigi Starter Course\n5+1 gaming soundtracks που θα σε βοηθήσουν να δουλέψεις και να συγκεντρωθείς


Ενοικίαση Γη Ν. Λάρισας | Spiti360.gr\nΟικόπεδο 1400τ.μ. προς ενοικίαση\nΕμβαδόν : 1400 τ.μ.\nΟικόπεδο 1.400τμ. προσόψεως στην Παλαιά Εθνική Οδό στο ύψος των φαναριών της Ν.Σμύρνης.


Nespresso Pro: Δημιουργήστε ένα πιο πράσινο ξενοδοχείο! | GTP Headlines\nTag: Nespresso Professional, Peru Organic, Αrabica καφές, ανακύκλωση, βιωσιμότητα, Ελλάδα, ξενοδοχείο, πράσινο ξενοδοχείο, τουρισμός\nΑνακαλύψτε πώς μπορείτε να κάνετε το ξενοδοχείο σας πιο πράσινο με τη βοήθεια της Nespresso Professional!\nΗ Nespresso Professional υποστηρίζει τις προσπάθειές των ξενοδόχων να υιοθετήσουν βιώσιμες πρακτικές λειτουργίας μέσω των προϊόντων της, τα οποία παράγονται με σεβασμό προς τον άνθρωπο και το περιβάλλον.\nΠολλοί ταξιδιώτες, θέλοντας να γίνουν πιο υπεύθυνοι τουρίστες, αγκαλιάζουν τις προσπάθειες των ξενοδοχείων να υιοθετήσουν βιώσιμες πρακτικές.\nΗ Nespresso Professional υποστηρίζει τις προσπάθειές των ξενοδοχείων για ένα πιο πράσινο ξενοδοχείο, καθώς η βιωσιμότητα βρίσκεται στην καρδιά όσων κάνει η εταιρεία – από την παραγωγή του καφέ, το σχεδιασμό των επαγγελματικών μηχανών, μέχρι τις υπηρεσίες που προσφέρει στους συνεργάτες της, όπως η ανακύκλωση του αλουμινίου των καψουλών και του καφέ.\nΜία κούπα καφέ Nespresso προσφέρει μια απολαυστική γευστική εμπειρία και σας δίνει την ευκαιρία να κάνετε τη διαφορά.\nΝΕΟΣ ΟΡΓΑΝΙΚΟΣ ΚΑΦΕΣ\nΔιαφοροποιηθείτε με τον Peru Organic\nΗ Nespresso Professional αναζητά συνεχώς εξαιρετικούς καφέδες από όλο τον κόσμο, ώστε οι πελάτες της να εκπλήσσουν τους επισκέπτες τους και να τους προσφέρουν μοναδικές γευστικές εμπειρίες.\nΣυνεργάστηκε με μικροκαλλιεργητές από το Περού, για να δημιουργήσει τον πρώτο της πιστοποιημένο οργανικό καφέ, τον Peru Organic. 100% καφές Αrabica με νότες φρούτων και ψημένων δημητριακών, ο Peru Organic ικανοποιεί την ολοένα και αυξανόμενη τάση των καταναλωτών να επιλέγουν οργανικό καφέ.\nΈχοντας δεχτεί τη σχολαστική φροντίδα των μικροκαλλιεργητών, είναι ένας εκλεπτυσμένος, φρουτώδης καφές που ενισχύεται από γλυκές νότες ψημένων δημητριακών.\nΚαβουρδίζεται σε δύο μέρη, ώστε να δώσει ένα διακριτικά πολύπλοκο αποτέλεσμα στην κούπα.\nΟ Peru Organic έχει έναν ισορροπημένο χαρακτήρα που ταιριάζει εξαιρετικά με γάλα, αναδεικνύοντας νότες καρυδιού και γλυκιάς καραμέλας.\nΟΙ ΔΕΣΜΕΥΣΕΙΣ ΤΗΣ NESPRESSO PROFESSIONAL\nΌταν συνεργαζόμαστε, τα μεγαλύτερα επιτεύγματα είναι μπροστά μας\nΗ Nespresso Professional θα συνεχίσει να κάνει το καλύτερο δυνατό που μπορεί, για να παράγει μερικούς από τους εκλεκτότερους κόκκους καφέ του κόσμου.\nΟι τρεις δεσμεύσεις της εταιρίας, για να κάνει τον καφέ δύναμη για το καλό είναι:\nΜάθετε περισσότερα για τις Δεσμεύσεις της Nespresso στο https://bit.ly/3hoxK9A\nΩΦΕΛΗ ΓΙΑ ΤΟ ΠΕΡΙΒΑΛΛΟΝ, ΓΙΑ ΕΜΑΣ\nΤο σύστημα καψουλών μπορεί να προσφέρει σημαντικά οφέλη.\nΑΚΡΙΒΩΣ ΣΤΟΝ ΣΤΟΧΟ\nΟΙΚΟ – ΛΟΓΙΚΟ\nΑν οι κάψουλες συλλέγονται και ανακυκλώνονται μέσω του συστήματος ανακύκλωσης της Nespresso, βελτιώνεται η ισορροπία του περιβάλλοντος.\nΗ Nespresso Professional χρησιμοποιεί αλουμίνιο για τη συσκευασία των καψουλών της, γιατί είναι ένα από τα καλύτερα υλικά, για να προστατεύσει τη φρεσκάδα και τα αρώματα μιας κούπας καφέ Nespresso από:\nΤο αλουμίνιο είναι αέναα ανακυκλώσιμο και όλες οι κάψουλες αλουμινίου που συλλέγονται από τη Nespresso ανακυκλώνονται.\nΤο ανακυκλωμένο αλουμίνιο παίρνει νέα μορφή, αφού χρησιμοποιείται για την παραγωγή άλλων αντικειμένων, όπως ενός ποδηλάτου Vélosophy ή ενός στυλό.\nΑν θέλετε κι εσείς να κάνετε το ξενοδοχείο σας πιο πράσινο, επικοινωνήστε με τη Nespresso Professional στο 2106711007 ή επισκεφθείτε το www.nespresso–pro.gr.


Αρχική ΣελίδαΠεριφερειακά & ΟθόνεςΠεριφερειακά Η/ΥWeb CamerasTrust eLight Full HD 1080p Webcam 17676\n2 Μήνες x €16.70 3 Μήνες x €11.18 4 Μήνες x €8.42 5 Μήνες x €6.76 6 Μήνες x €5.65 7 Μήνες x €4.86 8 Μήνες x €4.27 9 Μήνες x €3.81 10 Μήνες x €3.44 11 Μήνες x €3.14 12 Μήνες x €2.89 13 Μήνες x €2.68 14 Μήνες x €2.50 15 Μήνες x €2.34 16 Μήνες x €2.20 17 Μήνες x €2.08 18 Μήνες x €1.97 19 Μήνες x €1.87 20 Μήνες x €1.79 21 Μήνες x €1.71 22 Μήνες x €1.64 23 Μήνες x €1.57 24 Μήνες x €1.51 25 Μήνες x €1.46 26 Μήνες x €1.40 27 Μήνες x €1.36 28 Μήνες x €1.31 29 Μήνες x €1.27 30 Μήνες x €1.23 31 Μήνες x €1.20 32 Μήνες x €1.17 33 Μήνες x €1.13 34 Μήνες x €1.10 35 Μήνες x €1.08 36 Μήνες x €1.05 Τρόποι Αποστολής\nFull HD 1080p Webcam - Υποστήριξη ανάλυσης ευρείας οθόνης Full HD 1080p (1920 x 1080) για μετάδοση βίντεο ποιότητας μέσω Youtube. - Ισχυρές ενσωματωμένες λυχνίες LED για βελτιωμένη ποιότητα εικόνας σε περιβάλλον φωτισμού. - Περιλαμβάνει λογισμικό εγγραφής βίντεο ευρείας οθόνης HD με ειδικό πλήκτρο για την βίντεο στο Youtube με ένα μόνο κλικ. - Ιδανική επίσης για συνομιλίες με τα MSN/Live Messenger, Skype, κ.λπ.: Απλά συνδέστε και είστε έτοιμοι. - Ενσωματωμένο σύστημα στήριξης για προσάρτηση της Web κάμερας σε οθόνη φορητού ή σε επίπεδη οθόνη, ή για τοποθέτηση σε επίπεδες επιφάνειες. - Ενσωματωμένο μικρόφωνο για ποιοτικό, ευκρινή ήχο. Γενικά Χαρακτηριστικά\nΠληροφορίες Προϊόντος (Trust eLight Full HD 1080p Webcam 17676.pdf, 391 Kb) [Λήψη]\nLogitech C270 Webcam Black 960-001063 €27.90\n"Συνεχίστε τις περιστασιακές εκπτώσεις κυριως στα hardware του υπολογιστη! Μπράβο για την άψογη εξυπηρέτηση και τις χαμηλες τιμες σας!" – Φώτης Σταθόπουλος, "ολα καλα" – γεωργιος κορφιατης, Δείτε τις αξιολογήσεις


Αντίο mom jeans! Το πιο hot trend στα τζιν του Φθινοπώρου είναι εδώ! | μοδα , fashion news | womenonly.gr\nΌχι, βέβαια, πως αποκλείει τα αγαπημένα σε όλους πλέον skinny και boyfriend...\nΚάθε τάση έρχεται και παρέρχεται, υπάρχουν όμως και κάποιες που μένουν. Τα κολακευτικά skinny jeans, τα ιδανικά για μεσογειακές σιλουέτες mom jeans αλλά και τα κλασικά ίσια τύπου vintage Levi's, είναι μερικά από αυτά, στον κόσμο του τζιν.\nΥπάρχει όμως και ένα ακόμα trend που έρχεται από τα... παλιά και φέτος θα κάνει δυναμική επάνοδο στις γκαρνταρόμπες των πιο chic γυναικών. Αυτό δεν είναι άλλο από τα μακριά τζιν, με χαλαρή καμπάνα ή φαρδιά εφαρμογή στο στιλ που ανέδειξε η Jane Birkin, ξυπόλυτη, κάπου στα 70s.\nΗ δημοσίευση κοινοποιήθηκε από το χρήστη Jane Birkin Daily (@janebirkindaily) στις 1 Μάι, 2017 στις 3:07 πμ PDT\nΣε αντίθεση με τα mom jeans που αγκαλιάζουν τη σιλουέτα σου, τα νέα τζιν είναι φαρδιά, χαιδεύουν τους γοφούς χωρίς να κολλούν πάνω τους και είναι μάλλον δύσκολο να φορεθούν χωρίς τακούνι αφού φτάνουν σε μήκος που να σκεπάζουν το πέλμα και να ακουμπούν στο έδαφος.\nΝαι, τα νέα flared τζιν είναι όσο σαγηνευτικά όσο ακούγονται! Επίλεξε το δικό σου με ψηλόμεση εφαρμογή, για να κερδίσεις πόντους ύψους και με ελαφρώς ελαστικό ύφασμα προκειμένου να έχουν την τέλεια εφαρμογή.\nΗ δημοσίευση κοινοποιήθηκε από το χρήστη Jane Birkin Daily (@janebirkindaily) στις 13 Μάρ, 2017 στις 12:14 μμ PDT\nH εκθαμβωτική Φαίη Σκορδά φωτογραφίζεται για το «Πρωινό» της και κόβει την ανάσα! [Video]\nKim Kardashian: Ελπίζουμε να μην γίνει τάση το ανατριχιαστικό της κολιέ!


ΤΟ ΚΟΚΚΙΝΟ ΠΟΤΑΜΙ - ΕΠΕΙΣΟΔΙΟ 20 · ΕΠΕΙΣΟΔΙΑ - Episodia Online\nΑρχική ΤΟ ΚΟΚΚΙΝΟ ΠΟΤΑΜΙ ΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 20 · ΕΠΕΙΣΟΔΙΑ\nΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 20 · ΕΠΕΙΣΟΔΙΑ\nΤο κόκκινο ποτάμι Επεισόδιο 20. Η Ιφιγένεια παντρεύεται τον Αλή – Το μωρό της Βασιλικής και του Θέμη κινδυνεύει άμεσα\nΤο κόκκινο ποτάμι Επεισόδιο 20. Ο Μίλτος βρίσκεται ασφαλής πια στο Παρίσι στο σπίτι της θείας Ελένης και προσπαθεί να καταλάβει πως κατέληξε η Ιφιγένεια να είναι ντυμένη Τουρκάλα. Ανήσυχος πολύ και χωρίς να ξέρει αν την κρατούν με τη βία στο Ερζερούμ θέλει να βρει τρόπο να πάει πίσω για να τη σώσει. Για το λόγο αυτό πάει στον Ζαχάρωφ. Του ανοίγει την πόρτα όπως πάντα ο Νίκος, ο οποίος τον κοιτά σαν να είδε «φάντασμα». Ο Μίλτος καταλαβαίνει την περίεργη αντίδραση του Νίκου και αρχίζει να τον υποψιάζεται για πληροφοριοδότη των Τούρκων. Λίγο αργότερα ο Μίλτος τον παρακολουθεί και βλέπει τον Νίκο να μπαίνει στην τουρκική πρεσβεία. Τον περιμένει να βγει και τον χτυπάει φωνάζοντας του πως είναι προδότης και πως αυτός έδινε τις πληροφορίες στους Τούρκους για αυτόν και την Ιφιγένεια. Στο μεταξύ στο Ερζερούμ η Ιφιγένεια δεν μπορεί να συνέλθει με τίποτα. Ο Αλή την βλέπει να πονά ανήμπορος. Της συμπαραστέκεται και της λέει πως θα είναι δίπλα της και πως πρέπει να μείνει δυνατή για το παιδί. Της υπόσχεται πως ο γάμος τους θα είναι λευκός και δε θα την ενοχλήσει ποτέ.\nΗ Ιφιγένεια τον κοιτάει με ζεστασιά αλλά του ξεκαθαρίζει σε κάθε τόνο πως δεν υπάρχει άλλος άνδρας για εκείνη εκτός από τον Μίλτο. Η Ιφιγένεια ευχαριστεί τον Αλή για την βοήθειά του αλλά δεν μπορεί να καταλάβει γιατί τη βοηθάει αφού δεν υπάρχει ποτέ καμία ελπίδα να είναι μαζί. Η μητέρα του Αλή στέκεται υποστηρικτικά και στον γιο της και στην Ιφιγένεια. Παρόλο που έχει καταλάβει ότι κάτι δεν πάει καλά δεν πιέζει τον γιο της για να μάθει την αλήθεια. Εκείνος στις ερωτήσεις της αρκείται να της πει πως όσα λιγότερα ξέρει τόσο πιο ασφαλής θα είναι και η Μελικέ καταλαβαίνει πως ο γιος δεν θέλει να μιλήσει και για αυτό δεν επιμένει. Οι ετοιμασίες του γάμου ξεκινούν. Στο κρησφύγετο τα πράγματα δεν είναι καθόλου καλά. Ο Θέμης και η Βασιλική παλεύουν να κατεβάζουν τον πυρετό του μωρού αλλά μάταια…Το παιδί πια βρίσκεται σε θανάσιμο κίνδυνο και οι πιθανότητες δεν είναι με το μέρος του. Στο μεταξύ οι πρώτες πληροφορίες φτάνουν στο Παρίσι πως η Αυστροουγγαρία κήρυξε πόλεμο εναντίον της Σερβίας. Η Γερμανία δε θα μείνει αμέτοχη και στέλνει απεσταλμένο στην Τουρκία για να εξασφαλίσει τη συμμαχία της. Ο Καρτάλ και ο Ονούρ ονειρεύονται προσάρτηση νέων εδαφών και την παντοδυναμία τους.\nΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 22 · ΕΠΕΙΣΟΔΙΑ\nΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 21 · ΕΠΕΙΣΟΔΙΑ\nΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 19 · ΕΠΕΙΣΟΔΙΑ\nΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 18 · ΕΠΕΙΣΟΔΙΑ\nΤΟ ΚΟΚΚΙΝΟ ΠΟΤΑΜΙ – ΕΠΕΙΣΟΔΙΟ 17\n8 ΛΕΞΕΙΣ ΕΠΕΙΣΟΔΙΟ 141 & 142 Τρίτη 14/1/20\nMJ Srt - 7 Ιανουαρίου 2020\n8 Λέξεις – Επεισόδιο 141 & 142 Τρίτη 14/1/20 ΣΚΑΙΣτο προηγούμενο επεισόδιο της σειράς του Skai Οκτώ Λέξεις είδαμε πως:Η Ναυσικά προσπαθεί να νουθετήσει...


''Basketakias'': Κοζάνη: Σημαντική Νίκη της Εθνικής μας Ομάδας Κορασίδων επί της Λευκορωσίας με 56-59 στο Ευρωπαϊκό Πρωτάθλημα Κορασίδων.Ολα τα αποτελέσματα της 2ης ημερας των αγώνων. Το αυριανό Πρόγραμμα.\nΚοζάνη: Σημαντική Νίκη της Εθνικής μας Ομάδας Κορασίδων επί της Λευκορωσίας με 56-59 στο Ευρωπαϊκό Πρωτάθλημα Κορασίδων.Ολα τα αποτελέσματα της 2ης ημερας των αγώνων. Το αυριανό Πρόγραμμα.\nΑΠΟΤΕΛΕΣΜΑΤΑ 2ης ΗΜΕΡΑΣ ΤΩΝ ΑΓΩΝΩΝ\nIoannis Skarkalas Hall\nDAK Ptolemaida I\nΠΡΟΓΡΑΜΜΑ ΣΗΜΕΡΙΝΩΝ ΑΓΩΝΩΝ\nΑναρτήθηκε από Popolarus στις 1:32 π.μ.\nΕτικέτες ΕΘΝΙΚΗ ΟΜΑΔΑ ΚΟΡΑΣΙΔΩΝ, ΕΥΡΩΠΑΪΚΟ ΠΡΩΤΑΘΛΗΜΑ ΚΟΡΑΣΙΔΩΝ


ΑΘΗΝΑ-ΣΥΛΛΑΛΗΤΗΡΙΟ: Χιλιάδες λεωφορεία από όλη τη χώρα–Έραβαν σημαία 150 τ.μ. επτά μέρες\nΑΘΗΝΑ: Στον ανακριτή ο Μπαρμπαρούσης - Τι λέει ο Ποινικός Κώδικας\nΕΛΛΑΔΙΚΑ ΜΜΕ: Πληροφορίες για σύλληψη δύο Τούρκων στρατιωτικών στον Έβρο\nΠΥΡΚΑΓΙΕΣ ΑΤΤΙΚΗΣ: Νέα δεδομένα για τα αίτια - Φονική αμέλεια\nΛίγες ώρες πριν το μεγάλο συλλαλητήριο, της Κυριακής (4/02) για την μη χρήση του όρου “Μακεδονία” στην ονομασία των Σκοπίων στην Αθήνα, πολίτες καταφθάνουν από κάθε γωνία της χώρας, με τις Αρχές να λαμβάνουν αυστηρά μέτρα υπό τον φόβο επεισοδίων.\nΌπως αναφέρει το Σάββατο (3/02)η ελλαδική ιστοσελίδα “Πρώτο Θέμα”, πολίτες ετοιμάζονται να φτάσουν στην πρωτεύουσα για το συλλαλητήριο της Κυριακής, με λεωφορεία, πλοία και αυτοκίνητα, ενώ ήδη εγκαταστάθηκαν τα πρώτα ηχεία και ξεκίνησαν οι εργασίες για το στήσιμο της εξέδρας των ομιλητών.\nΕντύπωση προκαλεί η αναφορά της ελλαδικής ιστοσελίδας για Ελληνική σημαία 150 τετραγωνικών μέτρων, με τον ήλιο της Βεργίνας η οποία θα βρίσκεται στα χέρια των διαδηλωτών την Κυριακή, ενώ για την δημιουργία της χρειάστηκαν εφτά μέρες.\nΑκόμη, σύμφωνα με την ιστοσελίδα “Ζούγκλα”, η Ελληνική Αστυνομία στους σχεδιασμούς της λαμβάνει υπόψη και το ενδεχόμενο δράσεις ακροδεξιών και συγκρούσεις με αντιεξουσιαστές.\nΣυγκεκριμένα, η “Ζούγκλα” αναφέρει ότι αναρχικοί έχουν προαναγγείλει αντισυγκέντρωση για τις 12:00 το μεσημέρι της Κυριακής στα Προπύλαια, ενώ το συλλαλητήριο είναι προγραμματισμένο στις 14:00 στο Σύνταγμα.\nΕνδεικτικό του πλήθους που αναμένεται είναι η αναφορά του ΣΚΑΪ στην ιστοσελίδα του που κάνει λόγο για 1.500 λεωφορεία που θα φτάσουν στην πρωτεύουσα, ενώ η “Ζούγκλα” ανεβάζει τον αριθμό σε πάνω από 2.500.\nΑπό τις 10 το πρωί της Κυριακής, θα παραμείνουν κλειστοί για λόγους ασφαλείας οι σταθμοί του μετρό Συντάγματος, Πανεπιστημίου και Ομόνοιας. Παράλληλα θα υπάρχουν παρεμβάσεις από την Τροχαία σε όλο το κέντρο.\nΣΧΕΤΙΚΟ ΑΡΘΡΟ: ΑΘΗΝΑ: Επίθεση με μπογιές στην οικία του Μ. Θεοδωράκη- ΦΩΤΟΓΡΑΦΙΕΣ\nΚεντρικοί ομιλητές, σύμφωνα με τα ελλαδικά Μ.Μ.Ε. θα είναι ο Μίκης Θεοδωράκης και ο Γιώργος Κασιμάτης, ενώχαιρετισμό εκ μέρους της Εκκλησίας θα απευθύνουν οι μητροπολίτες Σύρου, Χίου και Δράμας. Σύντομο χαιρετισμό θα απευθύνουν εκπρόσωποι φορέων από όλη την Ελλάδα, με περιορισμένο όμως αριθμό.\n*Κεντρική φωτογραφία από Πρώτο Θέμα\nΠΥΡΚΑΓΙΕΣ ΑΤΤΙΚΗΣ: Συγκινεί ο σκύλος που επιβίωσε μέσα σε φούρνο - VIDEO\nΔΗΜΑΡΧΟΣ ΡΑΦΗΝΑΣ: «Εντοπίστηκαν άλλοι 10 νεκροί στο Μάτι»\nΠΥΡΚΑΓΙΕΣ ΑΤΤΙΚΗΣ: Ο αριθμός των θυμάτων - Επίσημη ενημέρωση Πυροσβεστικής


Τρόμος στον «Ναυτίλο» | Espresso\n16-08-2017 | 15:31μμ\nΣουηδή δημοσιογράφος εξαφανίστηκε μετά την επιβίβασή της σε ιδιωτικό υποβρύχιο\nΜυστήριο καλύπτει την εξαφάνιση Σουηδής δημοσιογράφου, η οποία επέβαινε σε ιδιωτικό υποβρύχιο μαζί με τον κατασκευαστή του. Η αστυνομία της Δανίας πέρασε χειροπέδες στον 46χρονο ιδιοκτήτη του υποβρυχίου, καθώς πιστεύει ότι, λίγες ώρες αφότου χάθηκαν τα ίχνη της δημοσιογράφου, το βύθισε σκόπιμα.\nΗ 30χρονη δημοσιογράφος Κιμ Βαλ είχε επιβιβαστεί στο μήκους 18 μέτρων υποβρύχιο «Ναυτίλος» του Πέτερ Μάντσεν το βράδυ της Πέμπτης για να του πάρει συνέντευξη.\nΗ ιστορία του 46χρονου παρουσίαζε ιδιαίτερο δημοσιογραφικό ενδιαφέρον, καθώς πριν από εννέα χρόνια κατασκεύασε το μεγαλύτερο για την εποχή του ιδιόκτητο υποβρύχιο, συλλέγοντας χρήματα από δωρεές. Σύμφωνα με την αστυνομία της Κοπεγχάγης, σε αυτό επέβαιναν μόνο ο Μάντσεν και η Βαλ. Τα ίχνη του «Ναυτίλου» χάθηκαν από τα ραντάρ αργά την ίδια νύχτα, ενώ έπλεε στα στενά του Ερεσουντ, ανάμεσα στη Δανία και τη Σουηδία.\nΤο πρωί της Παρασκευής οι ένοπλες δυνάμεις της Δανίας ανακοίνωσαν ότι άρχισαν έρευνες για τον εντοπισμό του. Τελικά το υποβρύχιο βρέθηκε σε απόσταση περίπου 50 χιλιομέτρων από την Κοπεγχάγη, αλλά το μεσημέρι της ίδιας μέρας ο «Ναυτίλος» βυθίστηκε ξαφνικά. Τα σωστικά συνεργεία κατάφεραν να εντοπίσουν ζωντανό τον Μάντσεν, όμως η δημοσιογράφος είχε εξαφανιστεί.\n«Οι έρευνες επιβεβαιώνουν ότι το ναυάγιο του υποβρυχίου ήταν απόρροια μιας σκόπιμης ενέργειας» ανακοίνωσε ο εκπρόσωπος της αστυνομίας της Κοπεγχάγης, αμέσως μετά τη σύλληψη του 46χρονου, ο οποίος θεωρείται ύποπτος για ανθρωποκτονία από αμέλεια.\nΟ Μάντσεν αρνείται τις κατηγορίες, υποστηρίζοντας ότι η Βαλ αποβιβάστηκε από το υποβρύχιο σε νησί έπειτα από τρεισήμισι ώρες ταξιδιού. Οι αστυνομίες της Σουηδίας και της Δανίας διεξάγουν έρευνες για τον εντοπισμό της, χωρίς αποτέλεσμα μέχρι στιγμής.


Σε ποιά "τάξη" να μπώ; • My Fitmotion\nMy Fitmotion > Blog > Uncategorized > Σε ποιά “τάξη” να μπώ;\nΣε ποιά “τάξη” να μπώ;\nΑκούγοντας τη λέξη «αερόμπικ», η πρώτη εικόνα που πιθανώς σου έρχεται στο νου, είναι ένα τσούρμο γυναίκες με μοβ-ροζ-φούξια κορμάκια, που χοροπηδούν μουσκεμένες από ιδρώτα σε μια αίθουσα γυμναστηρίου που δονείται από τους ήχους χορευτικής μουσικής. Οι πιο παλιοί από εμάς ίσως να σας έρχετε στο μυαλό η Jane Fonda με τις γνωστές βιντεοταινίες της αεροβικής.\nΑς αφήσουμε όμως το παρελθόν και να έρθουμε στο σήμερα και στις ανάγκες και ιδιαιτερότητες του καθενός από εμάς. Τελικά με μια συνδρομή στο γυμναστήριο μπορώ με μια ώρα τη μέρα ή 2-3 φορές την εβδομάδα να δώ το αποτέλεσμα που θέλω;\nΣε όλα τα γυμναστήρια μπορείτε να βρείτε μια πληθώρα προγραμμάτων, που σίγουρα κάποιο από αυτά θα είναι στα μέτρα σας! Εάν πάλι νιώθετε μπερδεμένοι ζητήστε την βοήθεια του εξειδικευμένου προπονητή-εκπαιδευτή ώστε να σας βοηθήσει να επιλέξετε το κατάλληλο πρόγραμμα για εσάς.\nΣου αρέσει ο χορός ; το Zumba είναι ακριβώς αυτό που ψάχνεις, είναι ένα πρόγραμμα γυμναστικής χορού που περιλαμβάνει αερόβιες και χορευτικές κινήσεις στο ρυθμό της salsa, hip-hop, mambo, reggaeton, καθώς και άλλα μουσικά στιλ.\nΘέλεις μυική ενδυνάμωση; Τότε το BodyPump είναι φτιαγμένο για σένα. Η αυθεντική τάξη με βάρη και μπάρες που βελτιώνει τη δύναμή σου, τονώνει το σώμα σου. H 60λεπτη προπόνηση προκαλεί όλες τις βασικές μυϊκές ομάδες, χρησιμοποιώντας τις καλύτερες ασκήσεις με βάρη σε αίθουσα.\nΚάποιος που δεν έχει ασχοληθεί καθόλου με άσκηση και απεχθάνεται τα βάρη ή το αερόμπικ μπορεί να βελτιώσει την δύναμη και ευλυγισία, τον συντονισμό σώματος και πνεύματος, σωστή στάση, ισορροπία, μυϊκή συναρμογή με το μέθοδο Pilates.\nπρογράμματα functional training – λειτουργικής γυμναστικής: Η Λειτουργική Γυμναστική αποτελεί μια κυκλική προπόνηση με σύνθετες ασκήσεις που βασίζονται στο σωματικό βάρος, κινητοποιούν πολλές μυϊκές ομάδες ταυτόχρονα, ενώ δεν απαιτείται εξοπλισμός. Εκτελείται σε σύντομο χρόνο με μεγάλη ένταση.\nΠρογράμματα λοιπόν για όλους , για όλες τις ηλικίες και γούστα. Κρατώντας το ουσιώδες σημείο της άσκησης που διαδραματίζεται σ’ αυτές τις αίθουσες αερόμπικ: προπόνηση της καρδιάς, αύξηση της χωρητικότητας των πνευμόνων, κάψιμο λίπους, βελτίωση της εγκεφαλικής λειτουργίας και τόνωση της διάθεσης. Πράγματα, που πρέπει οπωσδήποτε να υπάρχουν μέσα στην ρουτίνα της προπόνησής σου, ακόμη κι αν στοχεύεις να γίνεις πρωταθλητής του bodybuilding.\nΕνημερώστε τον γυμναστή για οποιοδήποτε πρόβλημα υγείας πιθανόν να είναι αποτρεπτικό.\nΜην εξαντλείτε τον οργανισμό σας καταβάλλοντας υπερβολικές προσπάθειες. Ο καλύτερος τρόπος μέτρησης της έντασης της προσπάθειας στην οποία υποβάλλεται το σώμα κατά τη διάρκεια των ομαδικών προγραμμάτων aerobics είναι η μέτρηση των καρδιακών σφυγμών, έτσι ώστε η καρδιακή συχνότητα να βρίσκεται μέσα στην Ζώνη Καρδιακών Σφυγμών.


Επιχείρηση πάνα! - AllYou.gr\nΠότε είναι έτοιμο το παιδί να την βγάλει;\nΤο καλοκαίρι θεωρείται από πολλούς ως η ιδανικότερη εποχή για να εκπαιδεύσουμε τα μικρά μας να απαλλαγούν από την πάνα. Το κόψιμο της πάνας και η χρήση της τουαλέτας είναι μια μεγάλη κατάκτηση για το παιδί που πλέον αρχίζει σιγα σιγά να αυτονομείται.\nTo κόψιμο της πάνας είναι αναμφίβολα ένα από τα θέματα που βασανίζει πολλούς γονείς, αναζητώντας μέσα από κουβέντες με άλλους γονείς ή παιδιάτρους τη λύση στο πρόβλημα της πάνας – ιδίως αν το παιδί έχει ξεπεράσει το 2ο έτος ηλικίας. Ας δούμε τι μας λέει πάνω στο φλέγον αυτό ζήτημα η παιδίατρος Όλγα Καραμήτσιου-Τσορτανίδου.\nΕάν το παιδί εναντιώνεται, καλύτερα να αναβάλετε την προσπάθεια για 1-2 μήνες ακόμη. Επίσης χρήσιμη κρίνεται η αναβολή και σε περιόδους μεγάλης φόρτισης των γονιών, μεγάλων αλλαγών στην οικογένεια (π.χ. νέο μέλος).\n1. Συζητήστε μαζί του\n2. Μπορείτε να του δείξετε τον τρόπο που πάτε εσείς στην τουαλέτα. Καλύτερα αυτό να γίνεται με τον γονιό του ίδιου φύλου.\n3. Προσοχή στο λεξιλόγιο που χρησιμοποιείται: προαποφασίστε π.χ.\n* «τσίσα»: το νερό που το σώμα δεν χρειάζεται\n* «κακά»: τα φαγητά που το σώμα δε χρειάζεται.\n3. Επιβραβεύστε αλλά όχι υπερβολικά την επιτυχία.\n4. Αποφύγετε την αποδοκιμασία.\n5. ΠΟΤΕ θυμός, φωνές ή τιμωρία.\n6. Προμηθευτείτε περισσότερα από ένα δοχεία – γιογιό που να είναι σε δυο τρία σημεία του σπιτιού, ώστε το παιδί να μπορεί στην αρχή να πάει γρήγορα.\n7. Αν προτιμά να καθίσει κατευθείαν στην τουαλέτα, αγοράστε ένα σκαλοπατάκι για να ανεβαίνει και ένα στεφάνι για να προσαρμόζεται στο κάθισμα της τουαλέτας.\n8. Αγοράστε του μερικά εσώρουχα σαν του μπαμπά ή της μαμάς\n9. Αν έχετε αποτέλεσμα βγάλτε τις πάνες και φορέστε του εσώρουχα στη διάρκεια της ημέρας. Μπορεί καμιά φορά να ξεχνιέται, ΔΕΝ ΠΕΙΡΑΖΕΙ. Μην απογοητεύεστε και προπάντων μη γυρίζετε στις πάνες. Η διαδικασία εκμάθησης διαρκεί περίπου 3 μήνες.\nΟι αλλαγές στην ανάπτυξη και στην κοσμοθεωρία.